Dünya çempionu Maqnus Karlsenin təşkil etdiyi Çempionlar Turunun 4-cü mərhələsində iştirak edəcək şahmatçıların adları açıqlanıb. Futbolxeber.az saytının məlumatına görə, turnirdə 16 qrossmeyster mübarizə aparacaq. Onlardan artıq...\nAzərbaycanın yunan-Roma güləşi üzrə milli komandasının böyük məşqçisi Rövşən Bayramov Yeni Azərbaycan Partiyasının İdarə Heyətinə üzv seçilib. Futbolxeber.az saytının məlumatına görə, 40 nəfərdən ibarət siyahıya ikiqat olimpiya...\nBakıda "Formula 1" üzrə Azərbaycan Qran-prisi azarkeşsiz olacaq. Futbolxeber.az saytının məlumatına görə, bu barədə Bakı Şəhər Halqası Əməliyyat Şirkətinin (BŞH) İctimaiyyətlə əlaqələr şöbəsinin müdiri Ayan Nəcəf-Ağayeva...\nBeynəlxalq Şahmat Federasiyası (FİDE) yeni reytinq siyahısını açıqlayıb. Futbolxeber.az saytının məlumatına görə, ilk "10-luq"da Azərbaycanın 2 təmsilçisi yer alıb. Şəhriyar Məmmədyarov bir pillə irəliləyərək 2770 xalla 8-ci...\nAvropa Voleybol Konfederasiyası (CEV) növbəti dəfə azərbaycanlı hakimlərə təyinat verib. Futbolxeber.az saytının Azərbaycan Voleybol Federasiyasının Feysbuk səhifəsinə istinadən verdiyi məlumata görə, beynəlxalq dərəcəli referilərdən...\nAzərbaycan cüdoçusu Davud Məmmədsoy İsrailin paytaxtı Təl-Əvivdə keçirilən Böyük Dəbilqədə qızıl medal qazanıb. Futbolxeber.az saytının məlumatına görə, 60 kq çəki dərəcəsində mübarizə aparan Məmmədsoy finalda...\nFİDE (Beynəlxalq Şahmat Federasiyası) Azərbaycanın sabiq şahmatçısı İlahə Qədimovaya yeni vəzifə verib. Futbolxeber.az-ın qurumun rəsmi saytına istinadən verdiyi məlumata görə, Qədimova Tədbirlər Komissiyasının katibi təyin...\nGənclər və idman nazirinin müavini İsmayıl İsmayılov xəsarət alıb. Futbolxeber.az saytının məlumatına görə, bu barədə "Report"a nazirliyin Mətbuat xidmətindən bildirilib. Hadisə İsmayılov işdən çıxarkən baş verib. Nazirlik...\n"Dünən Prezident İlham Əliyev Milli Paralimpiya Komitəsinin (MPK) 25 illiyi münasibətilə sərəncam imzaladı. O sərəncamda mənim də adım var idi. 3-cü dərəcəli “Vətənə xidmətə görə” ordeni ilə təltif olunduğum üçün çox...\nPrezident İlham Əliyev Azərbaycan Respublikası Milli Paralimpiya Komitəsinin əməkdaşlarının təltif edilməsi haqqında sərəncam imzalayıb. Futbolxeber.az saytının “Report”a istinadən verdiyi məlumata görə, Sərəncamla Azərbaycan...\nŞahmat millimizin üzvü Teymur Rəcəbovun dünya çempionu Maqnus Karlsenin təşkil etdiyi Çempionlar Turunun "Opera Euro Rapid" adlanan 3-cü mərhələsindəki qazancı bəlli olub. Futbolxeber.az saytının məlumatına görə, Fransa şahmatçısı Maksim...\n"Teymur Rəcəbovun günü deyildi"\nABŞ şahmatçısı Uesli So Çempionlar Turunun "Opera Euro Rapid" adlanan 3-cü mərhələsinin yarımfinalında millimizin üzvü Teymur Rəcəbova qalib gəlməsini şərh edib. Futbolxeber.az saytının məlumatına görə, o deyib: "Bu gün (dünən - red.)...\nRəcəbov yarımfinalda uduzdu\nAzərbaycan şahmatçısı Teymur Rəcəbov Çempionlar Turunun "Opera Euro Rapid" adlanan üçüncü mərhələsinin yarımfinalında bu gün növbəti görüşlərini keçirib. Futbolxeber.az saytının məlumatına görə, millimizin üzvü ABŞ təmsilçisi...\nFazil Mustafa milli məclisdə məsələ qaldırdı: “İdman zalları niyə bağlı olmalıdır?”\nMillət vəkili Fazil Mustafa bu gün Milli Məclisin iclasında koronavirus pandemiyasına görə idman zallarının bağlı olmasına münasibət bildirib. Futbolxeber.az saytının məlumatına görə, F.Mustafa bununla bağlı qərarın dəyişməsini vacib...\nQadın güləşi üzrə Azərbaycan millisi bu gün növbəti təlim-məşq toplanışına start verib. Futbolxeber.az saytının məlumatına görə, yığma baş məşqçi Aslan Ağayev və məşqçi Rövşən Umudovun rəhbərliyi altında Ukraynanın paytaxtı...\nTeymur Rəcəbov yarımfinalın ilk günündə uduzdu\nAzərbaycan şahmatçısı Teymur Rəcəbov Çempionlar Turunun "Opera Euro Rapid" adlanan üçüncü mərhələsinin yarımfinalında ilk oyunlarını keçirib. Futbolxeber.az saytının məlumatına görə, təcrübəli qrossmeyster ABŞ təmsilçisi Uesli So...\nTeymur Rəcəbov: "Uğur qazanmaq yaxşıdır, amma..."\n"Aniş Giri ilə yaxşı münasibətim var və biz dostuq. Düzünü desəm, qələbəyə görə özümü xoşbəxt hiss etmirəm". Futbolxeber.az-ın məlumatına görə, bu fikiləri Çempionlar Turunun "Opera Euro Rapid" adlanan üçüncü...\nAzərbaycan şahmatçısı Teymur Rəcəbov Çempionlar Turunun "Opera Euro Rapid" adlanan üçüncü mərhələsinin 1/4 finalında növbəti görüşlərini keçirib. Futbolxeber.az saytının məlumatına görə, təcrübəli qrossmeyster bu raundun ikinci...\nRəcəbov üstünlüyü əldən verdi\nAzərbaycan şahmatçısı Teymur Rəcəbov Çempionlar Turunun "Opera Euro Rapid" adlanan üçüncü mərhələsinin 1/4 finalında mübarizəyə başlayıb. Futbolxeber.az saytının məlumatına görə, qrossmeysterimiz bu mərhələdə Niderland şahmatçısı...\nRəcəbovun 1/4 finaldakı rəqibi müəyyənləşdi\nTeymur Rəcəbovun Çempionlar Turunun "Opera Euro Rapid" adlanan üçüncü mərhələsində 1/4 finaldakı rəqibi müəyyənləşib. Futbolxeber.az saytının məlumatına görə, qrossmeysterimiz bu mərhələdə Niderland şahmatçısı Aniş Giri ilə...\nBu gün norveçli dünya çempionu Maqnus Karlsenin təşkil etdiyi şahmat üzrə Çempionlar Turunun üçüncü mərhələsində son 5 tur oynanılacaq. Futbolxeber.az saytının məlumatına görə, "Opera Euro Rapid"in görüşlərindən sonra pley-offa...\nBu gün norveçli dünya çempionu Maqnus Karlsenin təşkil etdiyi Çempionlar Turunun üçüncü mərhələsinə start veriləcək. Futbolxeber.az saytının məlumatına görə, "Opera Euro Rapid"də Azərbaycan şahmatçılarından Teymur Rəcəbov mübarizə...\nTeymur Rəcəbov: “Çıxışını Vətənində birinci şəxslər qiymətləndirirsə...”\nTeymur Rəcəbov Azərbaycan Şahmat Federasiyasının mətbuat xidmətinin suallarını cavablandırıb. Futbolxeber.az saytı müsahibəni təqdim edir: - İlk olaraq “Airthings Masters” onlayn turnirində qələbə barədə danışaq. Yəqin...\n2021-ci ildə keçiriləcək "Formula 1" üzrə Azərbaycan Qran-prisinin təqvimi açıqlanıb. Futbolxeber.az saytının məlumatına görə, Bakıdakı yarış iyunun 4-də yerli vaxtla saat 13:30-da start götürəcək. Həmin gün saat 17:00-da ikinci test...\nFevralın 6-dan 14-dək “Champions Chess Tour” Onlayn şahmat seriyasının növbəti mərhələsinin oyunları keçiriləcək. Futbolxeber.az saytının məlumatına görə, Azərbaycan şahmatçısı Teymur Rəcəbov “Opera Euro Rapid” adlanan seriyanın...\nAzərbaycanın şose velosipedi üzrə elit, U-23 və gənclərdən ibarət yığma komandaları Gənclər və İdman Nazirliyinin dəstəyi ilə təlim-məşq toplanışında iştirak etmək üçün Türkiyənin Alanya bölgəsinə yola düşüb. Futbolxeber.az...\nAzərbaycan Birinci Vitse-prezidenti Mehriban Əliyeva yenidən Azərbaycan Gimnastika Federasiyasının prezidenti və İcra Komitəsinin sədri seçilib. Futbolxeber.az-ın Azərbaycan Gimnastika Federasiyasına istinadən verdiyi məlumata görə, 11-ci Ümumi...\nFutzal üzrə Azərbaycan millisi gələn həftədən Avropa çempionatının seçmə mərhələsinin oyunları üçün təlim-məşq toplanışına başlayacaq. Futbolxeber.az saytının məlumatına görə, Futzal federasiyanın Mətbuat katibi Mahal Məmmədovun...\n"Konsentrasiyanı sonadək qorumağa çalışdım. Qarışıq hisslər keçirirəm. Qalib gəldiyim üçün çox xoşbəxtəm. Bu yerə çatmaqdan ötrü xeyli enerji sərf etdim". Futbolxeber.az saytının "Report"a istinadən verdiyi məlumatına görə,...\n“Champions Chess Tour” çərçivəsində rapid üzrə onlayn keçirilən “Airthings Masters” turnirində qalib müəyyənləşib. Futbolxeber.az saytnın məlumatına görə, final mərhələsinin ikinci matçında Azərbaycan şahmatçısı Teymur...\nOnlayn formatda blits şahmat üzrə “Airthings Masters” turnirində Teymur Rəcəbov finalda ilk görüşlərini keçirib. Futbolxeber.az saytının məlumatına görə, 33 yaşlı qrossmeyster Ermənistan təmsilçisi Levon Aronyanla üz-üzə gəlib. İlk...\nBeynəlxalq Şahmat Federasiyası (FİDE) yeni reytinq siyahısını açıqlayıb. Futbolxeber.az saytının məlumatına görə, ilk "10-luq"da Azərbaycanın 2 təmsilçisi yer alıb. Şəhriyar Məmmədyarov 2770 xalla 8-ci pillədə...\nOnlayn formatda blits şahmat üzrə “Airthings Masters” turnirində iştirak edən azərbaycanlı qrossmeyster Teymur Rəcəbov bu gün növbəti görüşünü keçirəcək. Futbolxeber.az saytının məlumatına görə, 33 yaşlı qrossmeyster yarımfinalda...\n2020-ci ildə Azərbaycanda keçirilmiş idman yarışlarının sayı açıqlandı\n2020-ci ildə Azərbaycanda keçirilmiş idman yarışlarının sayı açıqlanıb. Futbolxeber.az saytının məlumatına görə, bu barədə Gənclər və İdman Nazirliyinin hesabatında bildirilib. Nazirliyin təsdiq etdiyi tədbirlər planına...


Alla Ariyetta Kordoves: “Biz Azərbaycanın turizm imicini yaratmağa nail olduq” - Xəbərlər: Turizm xəbərləri | Mədəniyyət və Turizm Nazirliyi\nAlla Ariyetta Kordoves: “Biz Azərbaycanın turizm imicini yaratmağa nail olduq”\nRusiya turizm bazarında uzaq ölkələrlə müqayisədə yaxın xaric istiqamətlərinin rəqabət qabiliyyəti getdikcə artmaqdadır. Çox hallarda onlar Avropa səviyyəsində xidmət təklifləri, daha sərfəli və rahat yol kimi üstünlüklərə malikdir. Cəmi bir neçə il əvvəl “Tour A Vent” şirkəti bazarda ikili qisimdə - həm Azərbaycan Respublikasının Mədəniyyət və Turizm Nazirliyinin rəsmi nümayəndəliyi, həm də etibarlı turopertor kimi daxil olan zaman Azərbaycan da səyahət və istirahət üçün cazibəli turizm istiqaməti qismində özünü göstərməyə başladı. Bununla Rusiya sakinlərində cənub qonşu ölkəyə maraq da artmağa başladı. Məlum oldu ki orada həm gözəl çimərliklər və rahat hotellər, həm də dağ xizək kurortları, müalicəvi Naftalan nefti, əhəmiyyətli tarixi abidələr və diqqətəlayiq maraqlı yerlər mövcuddur.\n“Tour A Vent” şirkətinin baş direktoru Alla Arriyeta Kordoves Vesti.ru-nun “Turizm” xüsusi layihəsinə müsahibəsində bu barədə ətraflı söhbət açıb.\n- Biz 2015-ci ilin dekabrında fəaliyyətə başladıq və artıq 2016-cı ilin əvvəlində genişmiqyaslı təqdimatlar keçirdik, Rusiya turizm sənayesi nümayəndələrini kimliyimiz və qarşımıza qoyduğumuz məqsədlər haqda məlumatlandırdıq. O zaman Rusiya turizm bazarında Azərbaycanın mövqeləri kifayət qədər aydın deyildi. Lakin bu məqamda bazarda iki güclü oyunçu – Türkiyə və Misir istiqamətində səyahətlər zəiflədi. Həmin istiqamətlərlə uzun illər işləmiş turoperatorlar xidmətlərini kimə təklif etmək, kiminlə işləmək suallarına gərgin halda cavab tapmaq məcburiyyətində qalmışdı.\n- Bəs Azərbaycan geniş “all inclusive” xidmətlərinə malik kütləvi turizm ölkəsi kimi Türkiyə ilə Misirə alternativ sayıla bilərmi?\n- Təbii ki yox. Bizdə olduqca keyfiyyətli çimərliklər var, lakin biz klassik çimərlik istiqaməti deyilik. Digər tərəfdən, Azərbaycanın elə üstünlükləri və özəllikləri var ki, hətta Misir-Türkiyə xidmətlərinə alışmış turistlərin belə marağını özünə cəlb edə bilir.\nBuna görə “Tour A Vent” ilk olaraq Rusiya turagentləri arasında kütləvi maarifləndirmə işləri aparmağı qarşısına məqsəd qoydu. Dərhal fəal şəkildə tanışlıq təyinatlı fam-triplər və press-turlar təşkil edildi ki, Rusiya turizmi peşəkarları öz gözlərilə görsünlər ki Azərbaycan nədir, hansı “dad-tam”lara malikdir. Məlum oldu ki, onun dadı həqiqətən çox gözəldir! Həm həqiqi, həm də məcazi mənada.\nBu gün artıq çoxlarına məlumdur ki Azərbaycan olduqca rəngarəng, cazibədar və yaddaqalan ölkədir. Görməli yerlər, müalicəvi xidmətlər, ilıq dəniz və kütləvi şəkildə rusca bilən səmimi əhali. Bunların hamısı bizə Rusiyanın keçmiş Türkiyə-Misir meyilli turisti üçün mahiyyətcə yeni maraq dairəsini formalaşdırmağa imkan yaratdı. Seçdiyimiz yol olduqca çətin oldu: məzuniyyətdə “çimərlik” həvəskarlarının köhnə vərdişlərini dəyişmək, maraq dairəsini genişləndirmək yeni növ istirahətə zövq aşılamaq və eyni zamanda isə günəş-çimərlik və bol dadlı yeməklər kimi ənənəvi istəklərini təmin etmək. Sadəcə, Azərbaycanın xeyli çox başqa üstünlükləri də var.\nO zaman baş verən maliyyə böhranı şəraitində bizim istiqamətin mühüm əlavə üstünlüyü üzə çıxdı - qısa məsafəyə sərfəli qiymətlə uçuşlar. Çox keçmədən adamlar özləri gəlməyə başladılar. Biz isə əməkdaşlarımız olan Rusiya turagentlərinin köməyi ilə turist qruplarını formalaşdırmağa başladıq. Məlumdur ki, rusiyalılar əsas etibarilə uçuş, yaşama, qidalanma, ekskursiyalar və transferlərdən ibarət olan paket turlarına üstünlük verir. Adam qayğısız-filansız dincəlir, istirahətdən həzz alır, çoxlu yeni duyğu və bilgilər toplayır.\nƏlbəttə, Azərbaycanın Mədəniyyət və Turizm Nazirliyinin bizə geniş dəstəyi, ölkəni turizm bazarında irəli aparmaq işində hərtərəfli yardım göstərməsi bizim üçün böyük kömək oldu. Nəhəng Rusiya ərazisində bu sahədə böyük maliyyə məsrəfləri tələb olunur. Rusiyada reklam da çox baha başa gəlir, xüsusilə də televiziya reklamı. Buna görə qərara aldıq ki, reklam yerləşdirərkən artıq çox populyar olan və zənnimizcə böyük perspektivlərə malik olan dağ-xizək istiqamətlərinə - Şahdağ və Tufandağ turizm komplekslərinə xüsusi diqqət verək. Bunlarla yanaşı, Azərbaycanın digər istirahət istiqamətlərini həmçinin internetdə və müxtəlif KİV-lərdə reklam edirik.\n- Bəs bu reklam nə qədər effektlidir?\n- Bilirsiniz, birdəfəlik konkret effekti hesablamaq çox çətin məsələdir. Adam çoxsaylı müxtəlif mənbələrdən məlumat almalıdır ki, onu, necə deyərlər, hər bir guşədən təsdiq etsinlər. Yeri gəlmişkən, ölkədə keçirilən tədbirlər də əla reklam alətidir. Tanınmış müğənni Eminin keçirdiyi “Jara” beynəlxaq musiqi festivalına Rusiyadan minlərlə qonaqlar gəlir. Hələ saysız-hesabsız jurnalistləri demirəm. Onlar bu musiqi bayramının heyranedici ab-havasına dalaraq, respublikanın təbii və mədəni sərvətlərindən heç olmasa bir qarış məlumat əldə edərək, ölkədən məftun halda qayıdırlar. Sonra isə KİV-lərdə, sosial şəbəkələrdə heç də yalnız festivalın “ulduz”larından deyil, habelə ümumən onlara vurğunluq hissi və xoş duyğular bəxş etmiş ölkədən söhbət açırlar. Hər il Qəbələdə keçirilən musiqi festivalı da ictimaiyyəti çox sevindirir. Bundan əlavə, Formula 1 yarışması, başqa idman tədbirləri də var ki, Bakı küçələrində qonaq izdihamları yaradır. Məsələn, ötən il İslam Həmrəyliyi Oyunları, ondan öncə isə Avropa Oyunları keçirildi. Bunların hamısı turizm üçün gözəl stimuldur.\n- Belə çıxır ki, “Tur A Vent” turoperatoru proqram və marşrutlarının tərtibatında “hadisə təqvimini” də nəzərə alır?\n- Əlbəttə, biz tədbirləri ziyarət təyinatlı xüsusi paketlər hazırlayaraq qonaqları şəhərlə tanış edəcək ekskursiya proqramı da onlara daxil edirik. Bakıda bu il artıq üçüncü dəfə keçiriləcək Şopinq festival ilə əlaqədar bizim oxşar paketimiz də var. Bütün bunları həmçinin “Azərbaycanın qızıl üzüyü” və “Böyük İpək Yolu” kimi daimi turizm marşrutlarımıza da daxil etmək mümkündür.\n- Bəs təcrübənizə görə, Azərbaycanda turizmin hansı növü rusiyalılar tərəfindən daha çox bəyənilən sayıla bilərmi?\n- Hər bir turistin öz fərdi zövqü olur. Amma qonaqlarımızın təkcə mövcud ümidləri doğrulmur. Müşahidələrimizə görə, onların bir çoxu ölkəni təkrar ziyarət etmək istəyir. Bu o deməkdir ki, onlar birinci səyahət müddətində zövq aldıqlarından doymur. Belə “təkrar” gələnlər Rusiyadan turist axınının təxminən yarısını təşkil edir. Bu mənada həftəsonu turlar xüsusilə uğurludur. Onlara uçuş, 4-5 ulduzlu mehmanxanada qalma və ekskursiyalar daxildir, qiymətləri isə 250 dollardan başlayır. Vaxt çox məhduddur və yalnız Bakı və ətraf ərazilərlə tanışlığa imkan olur. Ekskursiya aparıcıları və yerli sakinlər isə qonağı şirnikdirirlər: “Bilirsiniz, bizdə hələ neftlə müalicə də var. Xəbəriniz var ki, Şəkidə olduqca dadlı halva hazırlayırlar”. Belə halda əlac qalmır - bura qayıtmamaq olarmı? Başqa sxem də var. Məsələn, yazda bizə gələn turist görür ki, çimərliklər var, özü də ki lap əla! Deməli, yay fəslində də bura mütləq gəlmək lazımdır!\n- Siz hotellərdən danışdınız. Məlumdur ki, Azərbaycanda daha çox dəbdəbəli möhtəşəm hotellər tikilir...\n- Elədir ki var. Lakin nisbətən yaxın zamanda yaranan təmayül bizi sevindirir - respublikada üçulduzlu hotellərlə hostellərin sayı artır. Özü də bir qayda olaraq onlar şəhərin mərkəzində açılır. Təminatlı qrup turlarını biz aşağıqiymətli hotellər əsasında formalaşdırmağa çalışırıq. Lakin fərdi sorğu ilə istənilən başqa hotellər əsasında da turlar mümkündür. Hər il biz Azərbaycan sərhədini Rusiya tərəfdən keçən turistlərin sayı (yəni adam girişdə deyir ki, səyahətinin təyinatı məhz turizmdir) barədə yekun məlumat alırıq. Belə ki, son üç il müddətində Rusiyadan turist axını ilbəil 20-30% artır.\n- Hansı növ reklamı siz daha fəal tətbiq edirsiniz?\n- Məsələn, keçən il bizim road-şoumuz çox uğurlu oldu. Azərbaycan regionlarının və hotel şəbəkələrinin nümayəndələri Sankt-Peterburq, Kazan, Yekaterinburq və Moskvada yerli turizm sənayesi nümayəndələri ilə ünsiyyətdə oldu. Nəticəsi özünü demək olar ki dərhal büruzə verdi. Məlum oldu ki, turagentlər və operatorlar bizim məlumatı öyrənməkdə çox maraqlıdır. Road-şoumuzun təsiri keçirildiyi yerlərdən gələn sifarişlər baxımından faktiki olaraq hər gün duyulur. Bu il, fikrimcə, hətta bir neçə belə tədbir təşkil edəcəyik.\n- Siz müştərilərlə birbaşa da işləyirsiniz, yoxsa sırf tərəfdaşlar vasitəsilə?\n- Müştəri “Tur A Vent”ə birbaşa da müraciət edə bilər. Lakin belə müştərilərin sayı cəmi 15-20% faiz təşkil edir, əsas turist axınını biz yenə də turagenlərdən əldə edirik. Kazanda, Sankt-Peterburqda və əlbəttə ki, Moskvada bizim çox gözəl tərəfdaşlarımız var. Bizim marşrutlara əsas müştəri mənbələrindən biri “1001 tur”, TBS turizm agentlikləri şəbəkəsidir. May ayına biz əlaqədar agentliklər üçün Azərbaycan üzrə növbəti fam-tur hazırlayırıq.\n- Azərbaycanda hotel sahiblərinin qiymət siyasətini çevikliyi baxımından necə xarakterizə edərdiniz?\n- Müəyyən çətinliklər hələ də qalır. Lakin yaxşıya doğru təmayül də var. Yəqin bilməmiş olmazsınız ki, əvvəllər Azərbaycan məzuniyyətçilərə çox da istiqamətlənmirdi. O əsasən işgüzar turizm, MİCE tədbirləri üçün əlverişli sayılırdı və bu gün də sayılmaqda davam edir. Bu isə bir qədər fərqli qiymət seqmentidir. Lakin hotel sahiblərinin ən uzaqgörənləri bizneslərinin məhz turizm bazarından qidalandığını nəzərə alaraq yenidənqurmaya cəhd edir. Hotellər var ki, bizə turoperator qismində xüsusi tariflər verir. Onlar anlayır ki biz vasitəçi turagentliklərlə bölüşməliyik. Lakin ümumilikdə, bəzən elə olur ki, qiymətlər həddindən yüksək sayılır, xüsusilə də turistin müqayisə edə bildiyi hallarda.\n- “Buta Airways” loukoster şirkətinin bazara qədəm basması faydalı oldumu?\n- Biz turoperatorlar üçün çətin ki ola. Loukoster tariflərini paketlərimizə əlavə etməyə, təəssüf ki haqqımız yoxdur, onlar yalnız fərdi şəxslərə hesablanıb. Təsisçi aviaşirkət olan “Azərbaycan Hava Yollarının” daxili siyasəti belədir. Lakin bu, Azərbaycanı, şəksiz ki, fərdi turistlər üçün daha cazibəli etdi. Odur ki, ölkəni turizm bazarında irəlilətmə baxımından bu doğrudan da faydalı addım oldu.\n- Vaxt keçdi və hazırda Rusiya bazarına yenidən Türkiyə ilə Misir qayıtmaqdadır. Sizin işə bu necə təsir edir?\n- Bilmək istəyirsiniz ki, Rusiyadan əhalinin Azərbaycanı unudub dərhal bu ölkələrə üz tuta biləcəyindən qorxuruq, yoxsa yox? Xeyir, belə təmayül müşahidə olunmur. Çünki Azərbaycanın artıq istiqamət olaraq öz reputasiyası formalaşıb. Hətta deyərdim ki bu gün Azərbaycan dəbdədir. Ötən ilin ortalarından başlayaraq sevindirici bir vektor əmələ gəlir - əvvəllər populyarlıq zirvəsində olan Gürcüstan indi, necə deyərlər, estafeti Azərbaycana ötürür. Dost yarışımızda bazarda əsas rəqibimiz olan bu ölkəni biz yavaş-yavaş qabaqlayırıq. Əlbəttə, biz mehriban qonşuyuq, lakin eyni zamanda ölkələrimiz, onların abu-havası, adamları və mətbəxləri çox fərqlidir. Və etiraf etməliyik ki hotel bazamız da qat-qat üstündür, xidmətlər də Avropa səviyyəsinə daha uyğun.\n- Bəs “Tur A Vent” Rusiya kurortları ilə rəqabət aparmırmı?\n- Bu bir qədər başqa müştəri kontingentidir. Krımla Soçiyə elələri gedir ki, sırf dənizə əhəmiyyət verir. İllərlə ora gedirlər. Biz isə necə olsa kompleks proqramlar təklif edirik: ekskursiyalı, müalicəvi, bilgili və qastronomik proqramlar.\n- Yeni mövsümdən nə gözləyirsiniz?\n- Əlbəttə ki, turist axınında artım. Çimərlik istiqamətini genişləndirmək arzusundayıq. Xəzər dənizi kifayət qədər mülayimdir, suyu o qədər də şor deyil, girişləri əydəmli, çimərlikləri isə qumlu. Buna görə qonaqlarımız onu çox bəyənir. Artan tələbatı qane etmək üçün məhz dənizkənarı hotellər çatışmır. Çünki hətta ötən illər Maldiv və Seyşel adalarında istirahət edən olduqca imkanlı rusiyalılar Azərbaycan kurortlarına müştəri gözü ilə baxmağa başlayır.\nOnların tələbkar zövqünə cavab verən hotellər və kurortlar isə dəniz kənarında hələ ki çox deyil. Ümid edirik ki tezliklə onlar da yaranar, daha münasib qiymət seqmentinə aid yerləşdirmə məkanları da.\nTez bir zamanda Azərbaycan Mədəniyyət və Turizm Nazirliyinin dəstəyi ilə qonaqlarımızın rahatlığını təmin edəcək elektron bələdçi - Azərbaycan üzrə mobil yolgöstərənin buraxılışı planlaşdırılıb. Onun strukturu və iş mexanizmlərinin yaradılması üzrə artıq iş gedir. Bu proqramda bütün diqqətəlayiq yerlər, hotellər və restoranlar əks olunacaq. Onun köməyi ilə taksi çağırmaq, hoteldə nömrə sifariş etmək bu ya hər hansı tarixi abidə haqda məlumat əldə etmək imkanı olacaq.\n- Biz hadisələrə aid proqrama toxunmuşduq. Bəs Azərbaycanda, məsələn, qastronomik festival keçirilməsi planlaşdırılmır? Uğurlu olardı.\n- Bu qəbildən bir çox kiçik regional festivallar var ki, turistlər arasında da geniş rəğbətə malikdir. Amma həqiqi miqyaslı qida və şərab festivalımız hələ mövcud deyil. Bu çox gözəl ideyadır və biz bunu mütləq Mədəniyyət və Turizm Nazirliyinə çatdırarıq. Amma Moskvada Azərbaycan mətbəxi festivalını keçirmək fikrimiz var - master-klasslar, kulinariya ənənələrimiz barədə söhbətlər, dequstasiyalar keçirilməsi ilə. Onun şəhərin mərkəzi meydanlarından birində keçirilməsini istəyərdik. Axı bunun özü belə çox gözəl turizmi reklam formasıdır.\n- Öz aləminizdə hər hansı tərzdə “Tur A Vent”in turoperator və nümayəndəlik kimi fəaliyyətində fərq görürsünüzmü?\n- Əsas etibarilə bunlar biri birinə o qədər sıx qovuşur ki, bölünməz olur. Biz təzə fəaliyyətə başlayanda çoxlarını belə bir hal nəinki təəccübləndirir, hətta qıcıqlandırırdı: axı həm turoperator və nümayəndəlik eyni simada necə ola bilər. Bu gün isə açıq-aydın görünür ki, gündəlik turoperator işimiz də bir çox məqamlarında həmçinin irəliləməyə istiqamətlənir.\nBiz elə unikal paketlər hazırlamalı idik ki, öncə heç kim nə yaratmış olsun, nə də ki istiqamətə cüzi maraq olduğundan yaratmaq fikrinə düşsün. Biz isə bunu etdik. Biz faktiki olaraq Rusiya bazarında Azərbaycanın turizm imicini yaratmağa nail olmuşuq.\nMüsahibənin rus dilində mətni:\nMədəni İrsin Qorunması, İnkişafı və Bərpası üzrə Dövlət Xidmətinin rəisi nazirliyin fəxri fərmanı ilə təltif edilibMədəniyyət və Turizm Nazirliyi yanında Mədəni İrsin Qorunması, İnkişafı və Bərpası üzrə Dövlət Xidmətinin rəisi Zakir Sultanov yubileyi münasibətilə nazirliyin fəxri fərmanı ilə təltif edilib. Aprelin 13-də mədəniyyət və turizm naziri Əbülfəs Qarayev fəxri fərmanı Zakir Sultanova təqdim edib, ona fəaliyyətində uğurlar arzulayıb. Zakir Sultanov 11 aprel 1968-ci ildə Bakı şəhərində anadan olub. Paytaxtdakı 6 nömrəli orta məktəbdə oxuyub. 1992-ci ildə Azərbaycan İnşaat Mühəndisləri İnstitutunun İnşaat fakültəsini bitirib. Xətai Rayon İcraiyyə Komitəsində, Xətai Rayon İcra Hakimiyyətində, Bakı Şəhər İcra Hakimiyyətinin Memarlıq və Şəhərsalma Müfəttişliyində, Müdafiə Nazirliyinin Mənzil İstismar İdarəsində müxtəlif vəzifələrdə işləyib. 2006-2008-ci illərdə Mədəniyyət və Turizm Nazirliyinin Bərpa-Tikinti, İnkişaf və İnvestisiya Layihələrinin İdarə Olunması Agentliyinin direktoru, 2008-2014-cü illərdə nazirliyin Tikilən Obyektlərin Birləşmiş Müdiriyyətinin rəisi vəzifəsində çalışıb. 2014-cü ildən Mədəniyyət və Turizm Nazirliyi yanında Mədəni İrsin Qorunması, İnkişafı və Bərpası üzrə Dövlət Xidmətinin rəisidir. Ölkəmizdə tikinti kompleksinin inkişafında xidmətlərinə görə Azərbaycan Respublikası Prezidentinin 10 aprel 2014-cü il tarixli sərəncamına əsasən “Tərəqqi” medalı ilə təltif edilib. ..\nCümə axşamı, 19.04.2018 17:36


Beş ölkəni əhatə edəcək təhsil konsepsiyası hazırlanır – EURO ASIA NEWS INTERNET NEWSPAPER\nMarch 2, 2017 March 3, 2017 Euro Asia New's\nFevral ayının 27 və 28 də Türkiyənin İstanbul şəhərində “Rus-Türk” xalqları diplomatiyası universitetinin inkişafı konsepsiyası üzrə strateji layihə sessiyası keçirilib.\nLayihə İstanbulda Maltəpə Universitetində geniş müzakirə edilib.\nRus mütəxəssisi , Qəyyumlar Şurası Fondunun həmsədri, “XXI əsrin madonnaları” və “Madonna dünyanın qalereyalarında” layihəsinin müəllifi İrina Qalanova “XXI əsrin madonnaları” Analıq Mədəniyyəti dəstəyi fondunun prezidenti Məryəm Yermakova və beynəlxalq diplomatiya, informatika və biznes üzrə vitse prezident, sülhməramlı səfir Aleksander Şapiro Suliman tədbirin yekunu ilə bağlı Teleqraf.com-a açıqlama verərək bildiriblər ki, Türkiyə Rusiya, İsrail, Azərbaycan və Gürcüstan ölkələri ilə sıx əməkdaşlığa başlanacaq. “5 ölkə arasında arasında təhsil sahəsində önəmli addımlar atacağıq. Bu 5 ölkədə təhsi almaq və ya davam etdirmək istəyən insanlara dəstək göstərəcəyik.”\nTezliklə belə bir tədbirin Azərbaycanda da baş tutacağını bildirən sülhməramlı səfir Aleksander Şapiro Suliman bu cür sosial layihələrin çox önəmli olduğunu da vurğulayıb. “Azərbaycan üçün önəmli bir toplantı olacaq. Bacardığımız qədər əlaqələri möhkəmlədəcəyik. Düşünürəm Azərbaycan insanı bu layihələrdən yaxşı mənada yararlanacaq”.\nXatirladaq ki bu layihlər, Rus-Türk Universiteti ictimai diplomatiya və “XXI əsrin madonnaları” Analıq Mədəniyyəti dəstəyi fondunun layihəsidir.\nQeyd edək ki, Simsar.az saytı İstanbul – Rusiya və qonşu ölkələr təşəbbüskarlar dərnəyi və “XXI əsrin madonnaları” Analıq Mədəniyyəti dəstəyi fondunun layihələrində informasiya\nPrevious Asif Yusiflinin həbs müddəti 1 il azaldıldı\nNext  Türkiyədə 3500-dən çox İŞİD terrorçusu həbs olunub


Ali Məhkəmə Prezident əleyhinə qərar çıxarıb və Prezident bunu faktiki olaraq, icra etməyə də bilər, amma bu halda amerikalıların dişləri-dırnaqları ilə qurduqları 200 illik sistem hörmətdən düşər və bu tarixi nailiyyət heç olardı. Amma Nikson 8 saatlıq intizardan sonra Ali Məhkəmənin qərarını icra edəcəyini söylədi.\nBu, məşhur "Watergate" ("Uoterqeyt") işidir. Prezidentin "Watergate" otelinə edilən basqın cinayətinə aidiyyatı iddia olunurdu və demokratların dinlənildiyi 64 kaset ondan tələb olunurdu. Prezident kasetləri verdi və ardınca da könüllü istefaya getdi. Burada söhbət istefa verən şəxsin vəzifəsinin yüksək olmasından getmir, məsələ ABŞ demokratiyası adlı bir sistemin tarixi uğurlarındadır.\nDünyanın ən unikal dövlətlərindən biri olan ABŞ nə qədər ziddiyyətli olsa da, ən çox nümunə göstərilən dövlətdir. Çünki amerikalılar kimi yaşamaq əksəriyyətin arzusudur. Bəs niyə məhz Birləşmiş Ştatlar? Niyə Latın Amerika ölkələri başda gəlməklə onu nümunə götürən digər dövlətlər nəinki bu uğura nail ola bilmir, heç yaxınlaşa da bilmirlər?\nBir müddət öncə Melvin İ. Urofsky`nin tərtib etdiyi (mətnləri toplamaqla yanaşı hər mətn barədə qısa məlumat da yazıb) "ABŞ demokratiyası haqqında əsas mətnlər" kitabını oxuyub bitirdim. Kitabdan öyrəndim ki, ABŞ dövləti hələ yaranmamışdan orada yaşayan əhali hüququ yaratmağa başlayıb. "Dövlət öncə yaranıb, yoxsa hüquq?" kimi "toyuq-yumurta" mübahisəsində hüququn öncə yarandığını əslində amerikalılar çoxdan sübut ediblər. Onlar eyni zamanda sübut ediblər ki, əvvəlcə hüququ yaratmaqla dövləti yaradarkən də ictimai müqavilə nəzəriyyəsini tətbiq edib əla nəticəyə nail olmaq olar.\nBirinci abzasda qoyduğum suallara cavab kimi qalın kitabları tutacaq qədər əsər yazmaq olar, ona görə də mən bu yazıda cəmi bir neçə məsələni qeyd edəcəyəm.\nAmerikalıların bəzi xüsusiyyətləri var ki, onlar heç vaxt dəyişmir. Bu, onların puritan təbiətləri, çoxmillətliliyi, yaxud başqa hansısa xüsusiyyətinin əsasında formalaşa bilər, amma əsas odur ki, onlar formalaşıb. Məsələn, amerikalılar fərddirlər və fərdi azadlığı hər şeydən üstün tuturlar. Onlar dövləti məhz yaradana qədər artıq 160 ildən çox idi ki, oralarda yaşayırdılar. Ona görə də dövləti insanın tələbatını təmin etmək üçün vasitə olaraq könüllü yaradıblar. İstibdad rejimlərində isə insanlar dövlətin tələbatlarını təmin etmək üçün xammal kimi götürülür. Bu 180 dərəcəlik fərq ABŞ-ın unikal təbiətini müəyyən edir.\nAmerikalılar dövləti bir fabrik tikdikləri kimi, bir məhsul istehsal etdikləri kimi yaradıblar və indi də dövlət idarəetməsində əhalinin iştirakı sanki gündəlik fəaliyyətin bərabərhüquqlu tərkib hissəsi kimi baş verir.\nABŞ yarananda Avropada aristokratiya hökmran idi, dövlət idarəsi ayrıca fəaliyyət sahəsi və yalnız xüsusi adamların işi hesab olunurdu. Buna görə də avropalılar dövlət işlərinin həllində bərabər iştirak edə bilmir, xalq dövlətə, eləcə də dövlət xalqa görə cavabdeh olmurdu. ABŞ-da isə dövlət inkişafın təbii nəticəsi kimi meydana gəldiyindən təkmilləşməsi də zamanla oldu. Ona görə də onlar heç vaxt iddia etmirlər ki, mükəmməldirlər. Hətta prezident səviyyəsində də dəfələrlə qeyd olunub ki, "ABŞ ideal deyil, lakin inanırıq ki, ideala doğru düzgün yolda gedirik".\nAmerikalıların onların inkişafının unikallığını təmin edən ən əsas xüsusiyyətlərindən biri isə onların təbiiliyə riayət etmələridir. Nəyinsə vaxtı deyilsə, deməli qanunvericilik səviyyəsində süni olaraq tətbiq olunmamalıdır. Ona görə ABŞ qanunvericiləri belə süniliklərə getmirlər ki, onlar rotasiya qaydasında yenilənir və məhz təbiiliyin tərəfdarı olan xalq arasından çıxırlar. Aristokratik və digər qeyri-demokratik idarəçiliklərdə isə xalqdan uzaqlaşma labüddür.\nBirləşmiş Ştatların tarixində indiki, bəzən isə elə həmin dövr üçün də utancverici məqamlar var. ABŞ-da qanunvericliyin mənbələrindən biri Ali Məhkəmə qərarlarıdır və məhkəmə hakimiyyəti Konstitusiya və qanunlara şərh vermək səlahiyyəti olan yeganə hakimiyyət qoludur. 1857-ci ildə Ali Məhkəmə "Dred Skott Sendforda qarşı" işdə qəbul etdiyi qərarda qaradərililəri insanların xüsusi növü, ömürlük ABŞ vətəndaşı ola bilməyəcək və kölə olmalı olan varlıqlar hesab etmişdir. O dövrdə ABŞ cəmiyyətinin təbii inkişafının nəticəsi olaraq bu qərar meydana çıxmışdır. Bəli, biabırçı qərardır və bunun rüsvayçılıq olduğu sonralar bu qərar ləğv edilərkən, Ali Məhkəmənin özü tərəfindən də elan edilmişdir. Amma Ali Məhkəmə hakimləri köhnə qərarları ləğv edəndə adətən qeyd edirlər ki, "biz də o dövrdə olsa idik, yəqin elə davranardıq". Dövlət idarəçiliyi o qədər cəmiyyətlə qarşılıqlı əlaqədədir ki, heç bir süniliyə yol verilmir.\nYaxud ABŞ-da insan hüquqlarının məhdudlaşdırıldığı "Qırmızı qorxu" illəri olub və bu dövrlərdə Ali Məhkəmə daxil olmaqla bir sıra dövlət orqanları indi ayıb hesab olunası qərarlar veriblər.\nBunlar təbii inkişafın tələbləridir. Səhv etmək olar, sadəcə həmin səhv inkişaf etmək uğrunda mübarizədə yol verilən "protokol qaydası" kimi bir şey olmalıdır.\nMəsələn, Azərbaycan Cümhuriyyəti 1918-ci ildə qadınlara seçki hüquqları verdi. Amma qadınlar Cümhuriyyət dövründə bu hüquqlarından heç istifadə edə bilmədilər. Çünki o hüquqa Azərbaycanda tələbat yox idi. O hüquq uğrunda qadınlar və başqaları mübarizə aparmamışdılar.\nABŞ isə 1920-ci ildə qadınlara seçki hüquqları verdi, o zamana qədər isə Amerika qadınlarının və feministlərinin möhtəşəm mübarizə tarixi artıq yazılmışdı. Onlar hüquqlarını haqq etmişdilər.\nYaxud qaradərililər tədricən cəmiyyətdə ağlarla bərabərhüquqlu oldular və bu proses indi də davam edir, əsasən 1980-lərdə başa çatsa da. Mənə həmişə qəribə gəlmişdi ki, niyə Amerikada demokratiyaya zidliyini, irqi ayrıseçkiliyin biabırçı hüquq pozuntusu olduğunu anlayaraq, rasizmi aradan qaldırmırlar. Kitabı oxuyandan sonra anladım ki, hüquqlar verilmir, alınır, döyüşərək, mübarizə apararaq, bəzən qan tökülərək alınır və bu zaman hüquqlar həqiqi sahiblərinə qismət olur, onu haqq edənlərə. ABŞ Vətəndaş Müharibəsində hər iki tərəf Konstitusiyaya əsaslanırdı, baxmayaraq ki, tələbləri kardinal olaraq bir-birindən fərqlənirdi. Çünki onlar Konstitusiyanı və oradakı hüquqları qazanmaq uğrunda döyüşmüşdülər, mübarizə aparmışdılar və asanlıqla bundan əl çəkən deyildilər, nə hərəkət etsələr də, bunun, öz qazancları olan qanunlarına zidd olmamasına çalışırdılar.\nUğursuz müqayisə obyektləri olsa da, situasiyaları müqayisə etsək, görərik ki, Azərbaycanda demokratik seçkilərin, insan hüquqlarının, ümumiyyətlə Konstitusiyanın insanların vecinə olmaması məhz bununla əlaqədardır. Onlar belə seçki, hüquqlar, Konstitusiya uğrunda mübarizə aparmayıblar, döyüşməyiblər, qədrini bilmirlər. Əlbəttə, bu, o demək deyil ki, Azərbaycan xalqı və digər üçüncü dünya dövlətləri demokratiyaya layiq deyillər, əksinə ABŞ təcrübəsi göstərir ki, quldarlığı tətbiq edəcək, hinduları qıracaq qədər inkişafdan geri qalan kütlə də demokratiyaya layiqdir, sadəcə insanlara imkan vermək lazımdır ki, özlərini idarə edə, hüquqları uğrunda mübarizə apara və bu mübarizənin gedişində hüquqlarını qazana bilsinlər.\nBu dəmir məntiq və güclü prinsip ABŞ-nın tarixi möhkəmliyini təmin edib. ABŞ-da hər şeyi fərd əldə etdiyindən fərdin hüquqları hər şeyin fövqündədir, çünki yeganə mənbə fərdlər sayılır. ABŞ prezidenti (1901-1909) Theoder Rooseveltin "Əgər vətənin təhlükəsizliyi yalnız insan azadlığının qurban verilməsi hesabına təmin oluna bilərsə, mənə belə vətən lazım deyil" sözü sübut edir ki, amerikalılar əsrlər boyu damla-damla yığdıqları bu möhtəşəm dövlətlərini, vətənlərini də fərdin hüquqlarından aşağı tuturlar.\nKitabı oxuduqca anladım ki, "masonlar", "yeraltı idarəetmə", "bir neçə kapitalistin ABŞ dövlətindən yüksəkdə durması" kimi konspirativ ideyalar sayıqlamalardan başqa bir şey deyil.\nABŞ dünyanın gəncliyidir - yaranandan bəri belə gedir. Çünki onlar hər şeyi layiqli şəkildə qazanmaqla məşğul olmağı üstün tuturlar, dövlət tərəfindən verilən süni qanunlarla qazanmağı yox.\nOrda qanunlar insanları məcbur etmir, insanlar qanunları və qanunvericiləri məcbur edir.\nOna görə də ABŞ çılğındır, əksər şeylərin ilkin təcrübəsini tətbiq edir, çünki daim yenilikçi, öz əməyinə hörmət edən "gənclər"dir. ABŞ adətlərdən, ənənələrdən, quru qanunlardan əvvəl 1960-cı ildə John Kennedy Cənublu baptistlərə müraciətində qeyd etdiyi kimi İNSANLARA ETİBAR ETMƏYİ üstün tutur.\nABŞ bütün təbiiliyi ilə sübut edir ki, insanların hələ ki yarada bildiyi ən mükəmməl sistem ABŞ sistemidir. Bəli, çox mənfilikləri var, problemlərlə və ziddiyyətlərlə doludur, Jimmy Carter`dən başqa daxildə tətbiq edilən insan hüquqlarının aliliyi prinsipini xarici siyasətdə də tətbiq etməyə çağıran prezidentləri olmayıb.\nAmma bütün bu ziddiyyətləri, ədalətsizlikləri ilə birgə ABŞ insan övladının yarada bildiyi hələ ki, ən işlək və proqressiv mexanizmdir. Bu işləkliyin əsas səbəbi isə yenə fərdilikdir. Amerikalılar fərd olaraq bu tarixi inkişaf prosesində iştirak edirlər bunun üçün onları məcbur etməyə ehtiyac yoxdur. Ona görə də Nixon 1974-cü ildə adi amerikalı kimi rəftar etməli idi, etdi də.\nP.S. Amerikanın adi vətəndaşlarının da Nikson kimi davranacağına inamım özüm orda olarkən qarşılaşdığım bəzi mənzərələrə görə möhkəmlənib. Bu barədə bu yazıdan oxuya bilərsiniz.


Pakistan Ermənistanın işğal etdiyi torpaqların qaytarılmasında Azərbaycanı dəstəkləyir - baş nazir (ƏLAVƏ OLUNUB)\nDağlıq Qarabağ Münaqişəsi 24 İyul 2010 02:42 (UTC+04:00)\nRED. əlavəsi: Üçüncü abzasdan sonra təfərrüatlar əlavə olunub\nAzərbaycan, Bakı, 24 iyul /Trend, müxbir R.Daraxşan/\nPakistan Azərbaycanın müstəqilliyini ilk tanıyan ölkələrdən biri olub və Dağlıq Qarabağ məsələsində həm də Ermənistanın işğal etdiyi digər Azərbaycan ərazilərinin qaytarılmasında Azərbaycanı davamlı olaraq dəstəkləyir. Bunu cümə günü vəzifəsini tərk edən Azərbaycanın səfiri Eynulla Mədətli ilə görüşündə Pakistan baş naziri Yusuf Rza Gilani bildirib. Məlumatı Pakistanın rəsmi APP informasiya agentliyi yayıb.\nGilani qeyd edib ki, Pakistan Azərbaycanla ümumi tarixi, mədəni və dini reallıqlara əsaslanan münasibətlərini daha da möhkəmləndirməyə cəhd edir.\nGilani həmçinin Kəşmir məsələsində Azərbaycanın daimi göstərdiyi dəstəyi və ölkənin İslam Konfransı Təşkilatının (İKT) Təmas qrupunda Kəşmir münaqişəsinin BMT Təhlükəsizlik Şurasının qətnamələri əsasında həll olunmasını dəstəkləməsini də yüksək qiymətləndirib.\nPakistanın baş naziri Azad Cammu və Kəşmirin zəlzələdən zərər çəkmiş bölgəsində Azərbaycan səfirlik kompleksi və qızlar üçün orta məktəbin tikilməsinə Azərbaycanın verdiyi töhfəsini də yüksək qiymətləndirib.\nEynulla Mədətli Pakistanın baş nazirinə Azərbaycan Prezidentinin xoş arzularını çatdırıb.\nMədətlinin sözlərinə görə, Pakistan onun üçün ikinci evə çevrilib.\nSəfir öz vəzifəsində olduğu müddətdə ikitərəfli münasibətlərdə baş vermiş tərəqqidən məmnun olduğunu bildirib.


Göygöl və Şəkidə sahibkarlar üçün treninqlər keçirilib\nBiznes və iqtisadiyyat xəbərləri 14 Fevral 2013 17:53 (UTC+04:00)\nFevralın 14-də Göygöl rayonunda İqtisadi İnkişaf Nazirliyinin Bakı Biznes Tədris Mərkəzinin Gəncə nümayəndəliyinin təşkilatçılığı, Göygöl Rayon İcra Hakimiyyətinin dəstəyi ilə "Göygöl rayonunda turizmin inkişaf perspektivləri" və "Mövcud və yeni ixrac bazarlarına çıxış imkanları" mövzularında treninqlər keçirilmişdir.\nNazirliyin mətbuat xidmətindən Trend-ə verilən məlumata görə, tədbirdə turizm obyektlərində xidmətlərin beynəlxalq standartlara uyğun təşkili üçün kadrların peşə hazırlığının artırılması, praktiki əmək vərdişlərinin formalaşdırılması, tanınmış turizm şirkətlərinin təcrübəsinin öyrənilməsinin zəruriliyi qeyd olunmuş, xidmətlərin müasir tələblərə uyğun təşkili, kənd turizminin formalaşdırılması və s. barədə ətraflı məlumat verilmişdir.\nTədbirdə həmçinin, Avropa İttifaqına ixrac imkanları, bu sahədə mövcud qanunvericilik, Avropa İttifaqının "Ümumiləşdirilmiş Preferensiyalar Sistemi+" Proqramı ("GSP+") və onun biznes üçün əhəmiyyəti barədə məlumat iştirakçıların diqqətinə çatdırılmışdır.\nHəmin gün Şəki şəhərində Bakı Biznes Tədris Mərkəzinin Şəki nümayəndəliyinin təşkilatçılığı ilə sahibkarlar üçün "Biznes-planların və investisiya layihələrinin hazırlanması" mövzusunda treninq keçirilmişdir.\nTədbirdə iştirakçılara biznes ideyanın yaradılması, biznes-planların tərtib edilməsi, marketinq araşdırmalarının, SWOT təhlilin aparılması və bu sahədə beynəlxalq təcrübə, maliyyə planlarının hazırlanması və s. barədə ətraflı məlumat verilmiş, "Biznes planların və investisiya layihələrinin hazırlanması" mövzusunda təqdimat keçirilmişdir.\nTreninqlərdə həmçinin, İqtisadi İnkişaf Nazirliyi tərəfindən göstərilən elektron xidmətlər, www.icazeler.gov.az, www.b2b.az elektron portalları və onlardan istifadə qaydaları, portalların biznesin səmərəli təşkili və inkişafı üçün yaratdığı əlverişli imkanlar və s. barədə məlumat da iştirakçıların diqqətinə çatdırılmış, sahibkarlara Bakı Biznes Tədris Mərkəzi tərəfindən hazırlanmış tədris-metodiki vəsaitlər paylanmış, onları maraqlandıran suallar cavablandırılmışdır.


Düşüncə | Journal EAST\nArchive for the ‘Düşüncə’ Category\nFevral 1, 2011 elchinhasanov\tBir şərh yazın\nllah yolunda öldürülənlərə ölü deməyin! Onlar yaşayır, lakin siz anlamırsınız! (“Bəqərə” surəsi, ayə 154)\nBir millət kimi təmiz adla öyünmək bütün dünya xalqlarının arzusudur. O adı vətənə bəxş etmək səadəti isə cəsur adamlara nəsib olur. Təəssüflər olsun ki, siyasi oyunlar nəticəsində vətənimizin bir parçası düşmən əlindədir. Ona görə də elə bir azərbaycanlı tapmazsan ki, onun üçün vicdan əzabı duymasın. Çünki bir millət olaraq o rüsvayçlıq hamınızın başına qaxıncdır.\nZaman-zaman satqın nakəslərin namərdliyindən istifadə edən düşmən, vətənimizdə meydan sulayıb. Bunu fürsət sayıb dost-düşmən bizi qınamasın. Azərbaycanın dərdi böyükdür.\nƏslində Azərbaycanın dərdini yalnız azərbaycanlı bilir. Dünayada bir çox xalqlar fəlakət və ya düşmən əhatəsində olduğunu deyə bilər. Lakin heç bir xalq Azərbaycan xalqı kimi təklənməyib. Ətraflı…\nAradüzəldənin evində kirayənişin\nYanvar 19, 2010 Ali Resh\t4 şərh\nTiflisə gələn günü ev axtarmalı oldum. Bu işdə mənə gürcü tanışım Dato kömək eləyirdi. Onunla sülh quruculuğu ilə bağlı tədbirdə tanış olmuşduq. Əli adlı tanışım da bizimlə idi. Dato qabaqcadan bir neçə ev tapmışdı. Həmin evlərə baxmağa gedəndə məlum oldu ki, artıq başqaları yerləşib. Dato deyir, Tiflisdə həmişə belədir. Kirayəçi tez tapılır.\nMəcbur olduq “Suxoy most” deyilən yerə gedək. Evlər bahalaşmışdı. Münasib qiymətə tapa bilmirdik. Hava isə çox soyuq idi. Artıq hansı qiymətə olsa razılaşacaqdım ki, bir nəfər yaxınlıqda 250 ABŞ dollarına 2 otaqlı “dubleks” ev olduğunu dedi. Baxmaq istədik. İtalyan məhləsinə bənzər bir məhləyə girəndə Azər buranı tanıdığını dedi. Evə girdik, iki mərtəbəli yaxşı təmirli, ev əşyaları da içində rahat yer idi. Çox keçmədən qapı açıldı. Evə 160 sm boyunda, keçəl başlı, gözü eynəkli, dolu bir kişi daxil oldu. Ev sahibi idi. Adı da Eliko. Evi tərifləməyə başladı. 4 otaqlı bir evi də olduğunu dedi. Cəmi 300 ABŞ dollarına. O evə də baxdıq. 4 otaqlı da sərf eləyirdi. Qonşularının, özünün və ailəsinin ədəbli, mərifətli insan olmalarından danışdı. Ev sahibi bu evi də qarış-qarış gəzib tərifləməyə başladı. Həyətə çıxdıq. Qazın və işığın ayrı olduğunu göstərdi. Bu vaxt həyətdəki evlərdən birindən arıq, əsmər bir qız çıxdı. Əli onu görən kimi üzünü çevirib əlimdən tutdu. Nəsə demək istəyirdi. Qız evə qayıdanda mənə yavaşdan dedi ki, hə düzdü mən burda olmuşam özü də bu qıznan. Önəm vermədim. Həm də tez razılaşıb yerləşmək istəyirdim. Bir tərəfdən yorğunluq, digər tərəfdən soyuq əldən salmışdı məni. 4 otaqlı evi kirayəyə götürdüm. Ətraflı…\nKateqoriyalar: Düşüncə, Sosial Etiketlər: aradüzəldən, kirayə, qəhbəbaşı, tiflis\nVağzal. Bakı-Tiflis qatarı\nYanvar 14, 2010 Ali Resh\t3 şərh\nGürcüstana getməliydim. Yanvarın 7-si yollandım vağzala, bilet dalınca. Həmişəki kimi olmasa da, yenə kassaların qarşısında sıra var idi. Mən də sıraya düzüldüm.\n40-43 yaşalarında bir kişi Ucara 3 bilet alırdı. Qiymətinini soruşdu. Kassir qadın 36 manat dedi. Kişi qısqanclıqla pulqabısını açıb içindən 40 manat çıxardıb kassanın nəfəsliyindən qadına uzatdı. Qadın pulun artıq olduğunu hiss etsə də, saymağa başladı. Sonra isə yalançı təəccüblə kişiyə baxıb, “Axı mən 36 manat dedim”. Kişi qururlar cavabın, “Çaypuludur”. Kassir qadın gülümsəyərək, göz süzdürdü. Ətraflı…\nKateqoriyalar: Düşüncə, Sosial Etiketlər: bakı-tiflis, qatar, vağzal\nDekabr 18, 2009 elchinhasanov\t17 şərh\nYazi Rovsen Cavadovun xatiresine yazilib.\nRövşən yoxluğundan sonra da adamı həyəcanlandırır, sarsıdır. Ölümündən sonra da elə bil onu qısqanırlar. Markesin «Dünyanın ən gözəl ölüsü» hekayəsini xatırlayıram. Balaca bir kəndin sakinlərinin dənizdən tapıb əzizlədikləri cüssəli, yaraşıqlı kişi meyiti onlara yüzlərlə canlıdan daha canlı görünürdü. Rövşən haqqında yazdığım müddətdə, elə indi də o, mənə yolda, küçədə gündəlik rastlaşdığım insanlardan daha diri, canlı görünür. Ətraflı…\nDekabr 14, 2009 Ali Resh\t4 şərh\nGoogle axtarış sisteminin statistikasına gözüm sataşdı. Bizdə ən çox axtarılan sözlərin sırasında 4-cü yedə Azerbaycan sözüdür. Azərbaycanlılar Azərbaycan axtarır ! maraqlıdır. Başqa ölkələrə də baxdım. Fransa, Almaniya, ABŞ, İsvecrə və sairə damokratik saydığımız ölkədə statistikada öz ölkələrinin adını görmədim. Amma bizim kimi, Ermənilər, Gürcülər, Hindlilər də bizim kimi öz ölkələrini axtarmaqla məşğuldur. Görəsən bunun səbəbi nədir ? Fikrinizi bilmək istərdim…\nAvqust 9, 2009 gulershahin\t1 şərh\nBir vaxt soyudub əllərini, geriyə baxmadan gedən insanların arxasından tökdüyünüz göz yaşları əbəsdir. Gözünüzü telefona dikib keçirdiyiniz yuxusuz gecələr də gərəkli deyil.\nHeç aynanın qarşısına keçərək özünü kənardan seyr etdinmi? Pırıl-pırıl yanan gözlərinin nəyə qadir olduğunu, vücudunun daxili gücünü duydunmu? Əks cinsin nümayəndəsinə niyə aldanırsan deyə, necə düşündünmü? Sevdiyin insan ilə son dəfə hansı səbəbdən mübahisə edərək ayrıldığını, heç özün də bilmirsən? Elə içini didib dağıdan da bu deyilmi? Yenidən onu istəyirsən. Adi bir mesaji belə yetərlidir, amma yazsın. Olanlarla barışa bilmirsən, ancaq qürurun da hisslərinə müharibə elan edib. Nəhayət, qərara alırsan ki, ona yazasan. Bəs sonra? Ətraflı…\nAvqust 8, 2009 gulershahin\t6 şərh\nBəli, səbirsizliklə gözlədiyim bayram da keçdi. Neçə qəlbləri sevindirdi bu yeni il. Küsənləri barışdırdı, ayrılanları qovuşdurdu. Tortağın çoxdan gözlədiyi qar da ağ gəlinliyi hədiyyə gətirdi ona. Bu şəhər bir az da gözəlləşdi. Sevənlər əl-ələ, göz-gözə sevgilərini bəxş etdilər aləmə.\nBir rəfiqəm iki il ayrılıqdan sonra qovuşdu sevdiyinə.\nQəmdən, kədərdən dərin iz buraxmış köhnə ili yola salıb gələn yeni ilə başlamağa çalışdım amma necə? Səhər açılandan dostlar, tanışlar mənə, mən də onlara təbrik və arzularımı yetirdim. Və…bir zaman oldu ki, telefonum susdu. Gözlədim, yenə də gözlədim…Nəfsim məni bir yana, qürurum o biri yana çəkdi. Sevgi qürura baxmır deyirlər. Mən də elə etdim, zəng vurdum. Telefonu söndürdü. Ardından ürəyimdən gələn sözləri inci kimi, mesaj xanalarına düzüb o laqeydə göndərdim. Axı nə edərdim? Bilsəydim…bilsəydim ki, o andan qəlbimin dərinliklərində bir qılınc yarası açılacaq və elə həmin gündən ayrılıq yarası göynəməyə başlayacaq…barmaqlarımı da düymələrə toxundurmazdım. Yenə də xəyallarımla yaşayardım, inanardım qurub yaratdığım süni yuvaya. Ətraflı…\nAvqust 2, 2009 gulershahin\t3 şərh\nBax göy guruldayır, yenə yağış yağacaq. Yenə küçələrdə balaca gölməçələr doğulacaq yağışdan. Yenə külək əsəcək, ləpələndirəcək gölməçədəki suyu. Külək coşaraq yağışı pəncərəmə çırpacaq. Yağış şüşəni döyəclədikcə xəyala dalacam, səni xatırlayacam. Yağışın həzin səsinə sözlərdən naxış vuracam. Bəlkə yağış, külək məni üşüdəcək, amma tir-tir əssəm də qorxmayacam soyuqdan. Yenə xəyalım şəhəri dolaşacaq, səni arayacaq. Gəzəcəm əyri küçələrdə….baxacam tikilən körpülərə. Hərdən qorxacam, bəlkə uçurdar külək onları, bizim sevgi qalamızı uçurdan kimi deyə….\nDolaşacam, yağışda islanan, soyuqda üşüyən, mənsiz birini tapmaq istəyəcəm. Hansı küçə ilə gedəcəyimə qərar vermək çətin olacaq, vallah! Hansı qapını döyüm bilməyəcəm, səni harada tapacağımı bilmirəm! Ətraflı…\nPayızın izi ilə…\nAvqust 1, 2009 gulershahin\tBir şərh yazın\nPayız yaşıl ağacların qapısını çoxdan döymüş, yamyaşıl yarpaqlarına əvvəl sarı don geyindirmiş, sonra xəzana döndərmişdir. Əvəzsiz ekzotika yaranıb. Indi də yağış yağır…Bulud bu gecə göz yaşları ilə xəzanı nəmləndirəcək. Amandır üşüməsin yarpaqlar! Yağışla yuyunacaq onlar…\nBu yağış çuxurları dolduracaq evə qayıdanları isladacaq. Kimisi iti addımlarla evə tələsəcək, kimisi həzz alacaq, asta-asta yürüyəcək küçələrdə. Kimi romantika dolu yağışın damlalarına sirdaş olub qələmə sarılacaq. Bəlkə kiminə ayrlıqları, kiminə həsrəti, kiminə tənhalığı, kiminə ilk sevgini xatırlatmaq üçün yağır bu yağış. Ətraflı…


YAP və AKP-nin birgə videokonfransı keçirilib | Report.az\nYAP və AKP-nin birgə videokonfransı keçirilib Əli Əhmədov qeyd edib ki, 2020-ci il təkcə Azərbaycan üçün deyil, bütövlükdə Türk dünyası üçün əlamətdar il oldu\n11 Fevral , 2021 18:24\nFevralın 11-də Yeni Azərbaycan Partiyasının və Türkiyənin hakim Ədalət və İnkişaf Partiyasının (AKP) birgə təşkilatçılığı ilə “Türkiyə-Azərbaycan qardaşlığı: Qarabağ müharibəsindən sonra regional iqtisadi əməkdaşlıq imkanları” mövzusunda videokonfrans keçirilib.\nYAP-dan "Report"a verilən məlumata görə, əvvəlcə konfransın moderatorları, YAP-ın Türkiyə üzrə koordinatoru, Milli Məclisin deputatı Ramil Həsən və AKP-nin beynəlxalq əlaqələr şöbəsinin müdir müavini, Türkiyə parlamentinin üzvü Mehmet Ceylan tədbirin önəmini vurğulayıblar.\nƏli Əhmədov qeyd edib ki, 2020-ci il təkcə Azərbaycan üçün deyil, bütövlükdə Türk dünyası üçün əlamətdar il oldu. 30 il ərzində işğal altında qalan Qarabağ torpağı Azərbaycan müzəffər Ordusu tərəfindən azad edildi, ölkəmizin ərazi bütövlüyü bərpa olundu, tarixi haqsızlığa son qoyuldu, doğma yurdlarından didərgin düşmüş insanların öz torpaqlarına qayıtmaq imkanı qazandılar. Düşünürəm ki, bu Qələbənin əldə olunması bir sıra ciddi səbəblərlə əlaqədardır. İlk növbədə, İkinci Qarabağ savaşında qazanılan Qələbənin kökündə dayanan başlıca amil Azərbaycan dövlətinin gücü və qüdrətidir. Digər səbəb isə Azərbaycan cəmiyyətinin nümayiş etdirdiyi birlikdir. Bu savaş dönəmində hansı düşüncənin daşıyıcısı olmasından asılı olmayaraq, hamı bir yumruq kimi birləşdi. Möhtəşəm Qələbəmizin digər əsas mühüm amili Müzəffər Ali Baş Komandanımızın rəhbərliyi ilə Azərbaycan Ordusunun gücü, əsgərlərimizin qəhrəmanlığıdır.\nO, həmçinin bildirib ki, bu Zəfərin qazanılmasında Azərbaycana böyük dəstək göstərmiş qardaş Türkiyənin xüsusi rolu da qeyd edilməlidir. Müharibə başlayan ilk andan Türkiyə dövləti, hər bir türk vətəndaşı Azərbaycanın yanında olduğunu qəti şəkildə bəyan etdi. Müharibənin getdiyi günlərdə biz bu dəstəyi daim hiss etdik. “Dünyada iki dövlət tanımaq olmaz ki, onlar arasındakı münasibətlər Türkiyə-Azərbaycan əlaqələri qədər saf, səmimi və etibarlı olsun. Bu qardaşlıq əsrlərboyu çox sınaqlardan çıxıb. Çanaqqala döyüşü, Qafqaz İslam ordusunun Azərbaycana yardım etmək üçün ölkəmizə gəlməsi belə nümunələrdən biridir. İkinci Qarabağ savaşı isə bu qardaşlıq münasibətlərini bir daha təsdiq etdi”, - deyə Əli Əhmədov vurğulayıb.\nQeyd edilib ki, Türkiyə işğaldan azad edilən yaşayış məskənlərinin bərpası işində də Azərbaycanın yanında olacaq. YAP Sədrinin müavini Türkiyə ilə Azərbaycan arasında əlaqələrin möhkəmlənməsində iki partiyanın böyük rol oynayacağından əminliyini ifadə edib. O, hər iki ölkənin liderlərinin – Azərbaycan Prezidenti İlham Əliyevin və Türkiyə Prezidenti Rəcəb Tayyib Ərdoğanın dövlətlərimiz arasında əlaqələrin gücləndirilməsində mühüm rol oynadıqlarını diqqətə çatdırıb.\nVideokonfransda qəhrəman Azərbaycan Ordusuna rəğbətini bildirən AKP Sədrinin birinci müavini, Türkiyə Böyük Millət Məclisinin üzvü Numan Kurtulmuş qeyd edib ki, bundan sonrakı dövrdə görüləcək işlər həm Türkiyəyə, həm də Azərbaycana böyük fayda gətirəcək.\nNuman Kurtulmuş deyib ki, Qarabağ zəfəri ilə ölkələrimiz arasında əlaqələrin inkişafı baxımından yeni qapılar açılıb. Bu zəfər dünyanın yeni mərhələyə keçdiyi dövrdə xüsusilə əhəmiyyətlidir. Belə həssas dönəmdə Azərbaycan və Türkiyə xüsusilə güclü olmalıdır. Ölkələrimiz arasında iqtisadi münasibətlər daha da inkişaf etdirilməlidir. Naxçıvan ərazisindən keçəcək yeni yol bu baxımdan əhəmiyyətli rol oynayacaq. Geniş birgə istehsal imkanları da ölkələrimiz arasında iqtisadi əlaqələrin genişləndirilməsi üçün mühüm amildir.\nTədbirdə İqtisadi İslahatların Təhlili və Kommunikasiya Mərkəzinin icraçı direktoru Vüsal Qasımlı Azərbaycan və Türkiyə arasında iqtisadi əlaqələrin perspektivlərindən danışıb. Bildirib ki, son 15 il ərzində ölkələrimiz arasında ticarət dövriyyəsi 9 dəfə artıb. Yaxın zamanlarda ölkələrimiz arasında ticarət dövriyyəsinin 15 milyard dollar həcminə çatdırılması istiqamətində işlər görülür. Müqayisə üçün deyək ki, bu gün Türkiyə ilə Çin arasında ticarət dövriyyəsi 20 milyard dollar həcmindədir. “SOCAR Türkiyə” qardaş ölkənin xaricdən enerji asılılığını azaltmaq istiqamətində böyük işlər görür. Türkiyə şirkətləri də Azərbaycanda olduqca fəal iş aparırlar. Bu, qarşılıqlı etimadın növbəti təzahürüdür.\nİstanbul Medipol Universitetinin SETA iqtisadi araşdırmalar bölməsinin direktoru Nurullah Gür deyib ki, son iki ildə dünya, eləcə də ölkələrimiz həssas siyasi-iqtisadi dönəmdən keçir. Qarabağın erməni işğalından azad edilməsi Azərbaycan və Türkiyə üçün iqtisadi baxımdan da əhəmiyyətlidir. Belə ki, ölkələrimiz arasında yeni iqtisadi perspektivlər açılır. Nurullah Gür əmin olduğunu ifadə edib ki, Azərbaycan və Türkiyə bu fürsəti yüksək səviyyədə dəyərləndirəcək.\nYeni Azərbaycan Partiyasının beynəlxalq əlaqələr şöbəsinin müdiri, Milli Məclisin deputatı Sevinc Fətəliyeva qeyd edib ki, Türkiyə və Azərbaycan xalqlarının bir-birinə yaxınlığı bütün sahələrdə özünü göstərir. Bu əlaqələrin böyük tarixi var. İki xalq və dövlət yaxşı və pis günlərdə hər zaman bir-birinin yanında olub. Dövlət başçılarının qardaşlıq münasibətləri ölkələrimiz arasında əlaqələrin inkişafına əvəzsiz töhfələr verir. Ölkələrimiz iqtisadi-siyasi sahələrdə çiyin-çiyinə çalışırlar. Bu birlik işğaldan azad edilən torpaqların bərpasında da mühüm rol oynayacaq.\nAKP sədrinin xarici əlaqələr üzrə müavini, Türkiyə parlamentinin üzvü Efkan Ala hazırda dünyada yeni düzənin formalaşdığını qeyd edib. Bildirib ki, Azərbaycan və Türkiyənin dövlət başçıları bu yeni düzəndə hansı siyasi xətt üzrə işlərin görülməsi ilə bağlı bütün dünyaya nümunələr göstərirlər. Azərbaycan torpaqlarının işğaldan azad edilməsindən sonra hər iki dövlət başçısının apardığı siyasəti xüsusi vurğulamaq lazımdır. Dövlətlərimizin başçıları əldə edilən iqtisadi perspektivlərdən ölkələrimizin mənafeyi naminə maksimum yararlanmaq istiqamətində böyük işlər görürlər.\nSonda AKP Sədrin birinci müavini, Türkiyə Böyük Millət Məclisinin üzvü Numan Kurtulmuş və Azərbaycan Respublikası Baş nazirinin müavini, YAP Sədrinin müavini-İcra katibi Əli Əhmədov konfransın əhəmiyyətini vurğulayaraq hər iki partiyanın əməkdaşlığının inkişafından məmnunluqlarını ifadə ediblər.


Şuşanı alan İlham Əliyev kimi olar, dedi və aldı\nAna səhifə / Müsahibə / Şuşanı alan İlham Əliyev kimi olar, dedi və aldı\nQarabağ uğrunda döyüşlərdə minlərlə oğul qanını, canını verib şəhid adını qazandı, Cənnət qapılarını açdı. Biz Cənnətdə ordusu olan tək millətik. O şəhidlərdən biri də Akademik Milli Dram Teatrının aktyoru, Xalq artisti Əli Nurun oğlu, Baş leytenant Rövşən Nurzadədir. O, Şuşa uğrunda döyüşlərdə adını əbədiyyətə yazdırıb. Vətən yaşasın deyə, ömründən ömür verən igidimiz haqqında danışacağıq bu gün. Atası Əli Nurla onun barəsində danışmaq asan deyil. Söhbətimiz zamanı dəfələrlə kövrəlir, qəhər boğur atanı. Nə qədər oğlunun müqəddəs amal uğrunda həlak olmasından qürur duyduğunu desə də, övlad itkisi yandırır, yaxır... Torpaq Rövşən kimi oğullarla Vətən olur! Ruhu şad olsun! Bütün şəhidlərimizin əbədi və əziz xatirəsi qarşısında baş əyirik.\n- Əli müəllim, Rövşən necə bir oğul, necə bir insan idi? İstəyirik qəhrəmanımız haqqında sizin dilinizdən eşidək.\n-1975-ci il mart ayının 24-də dünyaya gəlmişdi Rövşən. O zaman Sumqayıt Dövlət Teatrında işləyirdim. Həmin gün anşlaqla keçən bir tamaşada rol almışdım. Fasilədə aktrisa Sevil Məhərrəmova mənə gözaydınlığı verdi, dedi ki, oğlum olub. Sevincdən uçurdum. Rövşən ikinci övladım idi. Özü ilə uğur, bərəkət gətirmişdi Rövşən. Üzündən nur yağırdı. Uşaqlıqdan qəribəydi. O qədər ağrıya dözümlü, möhkəm uşaq idi ki, yadıma gəlir, yaşyarımlığında barmağı qapı arasında qalıb qırılmışdı, başqa uşaq olsaydı ağlar, bağırardı, səsini də çıxarmamışdı. Çox gülərüzlü uşaqdı, həmişə gözündə, dodaqlarında təbəssüm olardı. Qorxusuz idi. Bir dəfə dostları ilə küçədə futbol oynayanda top gedib bir sürü itin arasına düşmüşdü. Heç kim götürməyə cəsarət etməmiş, Rövşən getmişdi. İtlər hücum edib yaralamışdılar onu. Başını, boynunu, əlini it dişləmişdi. Amma bir kəlmə də ah-uf etmir, şikayətlənmirdi. İdmanla məşğul olurdu uşaqlıqdan, yaxşı boksçuydu. Bakı, Şirvan, Gəncə, Qazaxda keçirilən boks yarışlarında iştirak edib, həmişə də mükafatla qayıtmışdı. Uşaqlıqdan hərb sənətinə böyük marağı vardı. Evdə mənim böyük sərkərdələr haqqında kitablarım var idi, hamısını oxuyurdu. Plutarx, Makedoniyalı İsgəndər onun qəhrəmanları idi. Yadıma gəlir, bir dəfə marşal Hovannes Baqramyan haqqında oxuyub əsəbiləşmişdi. Onun Həzi Aslanovun qatili olması barədə materiallar əldə etmişdi, nifrət yaranmışdı o zamandan onda ermənilərə qarşı.\nO IX sinifdə oxuyanda Qarabağ müharibəsinin çətin günləri idi. Bizə xəbər eləmədən qaçıb cəbhəyə getmişdi. Sinif yoldaşlarına deyib ki, mən Ağdama gedirəm, kimin əsgər sovqatı varsa, gətirsin. Sovqatı toplayıb əsgərlərin yanına gedə bilmişdi. Məktəbin direktoru mənə deyəndə həyəcanlandım, ora-bura əl atdım, zəng etdim Ağdama posta ki, o uşaqdı, geri qaytarın. Özünü ağdamlı tələbə kimi qələmə verib, postdan keçmişdi. Bir həftə qalmışdı əsgərlərin arasında. Tankların üstündə şəkilləri də var idi. O zaman əsgərlərə demişdi ki, mən də tankçı olub vaxtı çatanda döyüşəcəyəm. II Qarabağ müharibəsi zamanı tankın üstündəki şəklini görəndə düşündüm ki, niyyətin hara, mənzilin də ora. İnsanın arzusu bu qədər çin olardımı? Böyük vətənpərvərlik ruhu var idi onda. Bir həftədən sonra bir mayor gətirib məktəbə təhvil vermişdi. Biz əslən Ağsudanıq. Qarabağ barədə məndən çox eşitmişdi. O zaman biz aktyorlar da tez-tez əsgərlərimizə ruh vermək üçün cəbhəyə gedərdik. Mən Nurəddin Mehdixanlı ilə Şuşanın işğalından az öncə ordaydım. Bizi oradan aldadıb çıxardılar ki, Azərbaycan əsgərləri gələcək, mindirdilər helikopterə sonra eşitdik ki, Şuşa təslim edilib. Güllə yağışı altında çıxmışdıq oradan, indiki kimi yadımdadır. I Qarabağ müharibəsində aramızda satqınlar çox oldu. Hanı “Şuşa getsə, başıma güllə çaxacağam “deyən nazir, niyə çaxmadı? Şuşanı alan İlham Əliyev kimi olar, dedi və aldı. Azadlıq meydanına çıxıb xalqa yalan vədlər verənlər hanı? Hamısının necə olduğunu zaman göstərdi bizə. Bu söhbətləri mən evdə edirdim, o da eşidirdi, ruhu cisminə sığmırdı.\nRövşən Hərbi Akademiyanı bitirəndən sonra Qarabağda rota komandiri kimi çalışdı uzun illər. Əsgərlərinə ata, qardaş qayğısı göstərirdi. Evə gələndə ilk işi əsgərləri üçün dərman, tibbi ləvazimatlar almaq olurdu. Təsadüfi adamların orduya daxil olması bizim başımıza faciələr gətirdi. Erməniyə işləyən nə qədər satqın var idi. Səngərlərdə yatmaqdan xəstəlik tapmışdı. Sərhəddə xidmət edirdi. Mən o ikinci dəfə cəbhəyə qayıdanda yoldaşından öyrəndim ki, ağrıkəsicilərdən tez-tez istifadə edirmiş. Sümük, bel ağrıları yaranmışdı onda. Çox düzgün işlədiyinə görə yola vermirdilər bəzən. Mən, onun təxris olunmasını istədim, təxrisdən sonra iqtisadiyyat üzrə təhsil aldı. Bankda işləyirdi. 25 ilin zabiti idi, döyüşə gedəndə hələ də kirayədə qalırdı. Ölümündən sonra Prezidentimizin Sərəncamıyla onun ailəsinə 2, mənə 4 otaqlı ev verildi. Bu, bizim ailəmiz üçün böyük hədiyyə oldu. Allah ondan razı olsun. Mən Cənab Prezidentin orduya, əsgərlərə, şəhid ailələrinə göstərdiyi böyük diqqəti mütləq qeyd etmək istəyirəm. İlham Əliyev layiqli komandan, əvəzsiz liderdir.\n-Rövşənin övladları varmı?\n-İki oğlu var. Vaqif və Kənan. Vaqif Türkiyədə təhsil alır, Kənan yeddinci sinifdə oxuyur. Rövşən zahirən mənə çox bənzəyirdi. Hər kəs deyirdi ki, oğlun sənin klonundur sanki. Vaqif də mənə çox bənzəyir, Rövşən birlikdə fotoşəkillərimizi çəkib, zarafatla həmişə “3 klon bir arada” deyirdi. Ailəcanlıydı çox. Uşaqlarına həddinən artıq mehriban idi.\n- Döyüşə getdiyi günü necə xatırlayırsınız?\n- Bizə gəldi, dedi “ata, döyüşə gedirəm, narahat olma, gənclərə silah təlimi keçəcəyəm”. Yaxşı atıcılığı var idi. 5 hərbçi dostunu da cəlb eləmişdi. Dedim sənin 45 yaşın var, nə döyüş, nə cəbhə. Anası çantasını topladı ki, mən də səninlə gedəcəyəm, orada cəbhədə qab-qacaq yuyaram, yemək bişirərəm, həm də gözüm üstündə olar. Anasını geriyə güclə qaytardıq. Heç rahatlıq tapa bilmirdi. Ondan öncə bir neçə dəfə səfərbərlik xidmətinə zəng edib, narazılığını bildirmişdi, deyirdi bizim kimi peşəkarlar dura-dura cəbhəyə cavanlar getməsin. Cəbhəyə getdiyi gün hamının adını çəkdilər onun yox. Maşının qabağını kəsdi ki, bu adamları mən toplamışam bura, o siyahıda mənim adım necə olmaya bilər? Sənədlərə yenidən baxdılar, adı çıxdı, o da oturdu maşına. Dönüb gülə-gülə dedi ki, qələbə ilə qayıdacağam, bu günü çoxdan gözləyirdim.\n- 30 illik vətən həsrətimizə, yaralarımıza oğlunuzla bərabər bütün şəhidlərimiz öz qanları ilə məlhəm oldular. Şəhid atası olmaq necə bir duyğudur?\n- O, Polad Həşimovla oxumuşdu. Poladın ölümü oğluma yaman ağır təsir etmişdi. Tez-tez zabit yoldaşlarıyla danışırdı, görüşürdü. Orduyla əlaqələrini kəsməmişdi, əsgər valideynləri tez- tez müraciət edirdilər ona, kömək edərdi. Müharibə başlayanda özündə deyildi. Cəbhəyə gedən kimi tabor komandiri təyin edildi. Tez-tez zəng edirdi. Füzuli, Cəbrayıl , Qubadlının azad edilməsi əməliyyatlarında iştirak etdi. Noyabrın 2-də zəng vurdu ki, yenidən Cəbrayıldayam, sabah bizi ayrı yerə göndərəcəklər. Soruşsam da gedəcəyi yeri demədi. Dedi ki, danışmaq olmaz burada. Şuşaya gedəcəklərmiş. 30-40 kilometr yolu gecəynən piyada gedib Şuşaya yaxınlaşıblar - əllərində ağır çantalar, döyüş sursatı. Bu yolları onlar hansı zülmlərlə gediblər kim bilir. Mən onun şəhid olduğu yeri, şəhid olacağını öncədən yuxuda görmüşdüm. Müharibədən sonra getdim o yerlərə. Necə yuxuda görmüşdümsə, eləydi hər yer. Həmin o qayalar, həmin o daşlar, sanki fotoşəklini çəkmişdim yuxumda (qəhərlənir).\nŞuşa qalasına 2 yerdən giriş var. Gəncə qapılarından maşın girə bilmir. Qaladı və bir də Xankəndidən gələn yol. Onlar Daşaltı tərəfdə vuruşub, düşmənin diqqətini yayındırıblar ki, xüsusi təyinatlılarımız qayalarla dırmaşıb şəhərə girə bilsinlər. Ermənilər duyuq düşməsin deyə, 2 gün susuz qalıblar. Şuşa qalası 400-500 metr hündürlükdə sıldırım qayaların üzərində tikilib. Onların nə qədər çətin bir iş gördüyünü anlamaq üçün bunu öz gözlərinizlə görməlisiniz. İnanılmazı bacarıblar igidlərimiz. Ayın 2-də atışma başlayıb. Ayın 6-na qədər güllə yağışı altında qalıblar. Əsgər yoldaşlarından eşitdiyimə görə, ermənilər tərəfdə Livandan, İrandan gələn güclü snayperlər olub. Döyüşlərdə ayağından yaralansa da, dayanmayıb, davam edib Rövşən. Dostları deyir ki, hamımıza ruh verirdi Starik. Ona öz aralarında “Starik” (Qoca) deyirdilər. Ayın 5-də mərmi düşür. 4-5 əsgəri şəhid olur, özü də yaralanır. Amma yenə döyüşlərdən ayrılmır. Son ağrıkəsici iynəni vurub rotasının önündə döyüşlərə qatılır və 2 snayper gülləsi ilə həlak olur. Yaralı halda döyüşməsini istəməyiblər, nə qədər “qayıt” desələr də, “bu qələbəni kimimiz qanını, kimimiz canını verərək qazanacağıq” deyib. Əhdi var idi, Şuşa məscidində namaz qılsın. Son gün deyib ki, Şuşada qurbanlar kəsib sizə qonaqlıq verəcəyəm. Yuxarıdan snayperlə vurmuşdular. 45 dəqiqə yaralı vəziyyətdə atəş altında qalıb. Ordumuz Şuşaya girirdi deyə, ermənilərin müqaviməti güclü olub. Sərxan adlı tabor komandirinin qucağında can verib. Sərxana deyib ki, buracan gəlmişik, bizim ölməyə ixtiyarımız yoxdur. Sonra də Kəlmeyi-şəhadətini deyib, 14.40-da keçinib.\n- Onun qanı töküldüyü torpaqlara getdiniz, gördünüz. Yəqin ki, duyğular birmənalı olmayıb.\n- Onun şəhid olduğu yerdə torpağa üzümü sürtdüm (yenə qəhər boğur böyük aktyoru). 300 nəfərlik qrupla getmişdik. Jurnalistlər Cıdır düzündə xahiş etdilər bir şeir deyim. Orada “Salam oğlum” deyə şeir deyib salamladım balamı.\nSalam oğlum! Vətənə arxa duran qəhrəman,\nSən əbədi bu xalqın xatirində qalmısan,\nBu yalançı dünyada mütləq həqiqət, Şəhid.\nCanla zarafat olmaz, cəsarətin bəllidir,\nİndi sənin balalar anana təsəllidir.\nMən də şəhid olardım o məndən başlasaydı,\nSənə Tanrı deyərdim, Tanrı bağışlasaydı.\nSalam deyərsən, şəhid qəhrəmanlara\nBu şeiri dedim, hamı ağlayırdı. Bu göz yaşları bütün şəhidlərimiz üçün idi. Biz onların, qazilərimizin, Ali Baş Komandanın iradəsinin, xalqın əzminin nəticəsində bu savaşdan qalib çıxdıq. Hələ daha böyük uğurlarımız olacaq, hələ ki, orada müəyyən problemlər qalıb, amma heç kim narahat olmasın. Qarabağı bütövlüklə azad edəcəyik. Nə qədər ki, igid oğullarımız var, Vətən əyilməyəcək!\nGərilir zorlu bir yay oxu fırlatmaq üçün,\nİnsan böyüyür beşikdə, məzarda yatmaq üçün,\nQəhrəmanlar can verir yurdu yaşatmaq üçün.\nSiz sual vermədən mən könlümdən keçən son sözümü də demək istərdim. Onlar hamısı qəhrəman idilər, kəfənlərini boyunlarına dolayıb getmişdilər ki, bu ləkəni alnımızdan silsinlər. Düşmən daşı daş üstə qoymayıb. Bunlar insan deyilmiş, çaqqal sürüsüymüş - onlar 200 ildir bizim qanımızı içiblər. Onlarda müharibəyə hünər nə gəzirdi? 30 ildir bizə düşmən dövlətlər kömək edir ermənilərə. İndi də İranın sifətini görürük, Qarabağda ermənilərin məğlubiyyətini qəbul edə bilmirlər. 30 ildi erməniyə silah satıb, bizə də yalandan dostum deyiblər. İndi bizi raketlə hədələyirlər? Biz Qarabağı öz hünərimizə, şəhidlərimizin, qazilərimizin canı, qanı bahasına almışıq, mollaların duasıyla, fətvasıyla deyil. Bu gün ölkəmizdə var olan İran satqınlarını tapıb ifşa etmək lazımdır.\nCənab Prezident dağ kimi durub ortada. Əlindən gələni edir, bir sakit günü yoxdur, amma hansıyla mübarizə aparsın, düşmənlə, ya içimizdəki satqınlarla? Hamının işini o görməlidir? Biz şəhidlər verdik ki, bu Vətəni qoruyaq. Hamımız ona dəstək olub, dağ kimi arxasında dayanmışıq. Lazım gələrsə, yenə döyüşəcəyik, yenə öləcəyik, amma Vətəni bölünməyə, əyilməyə qoymayacağıq!


“Borçalı-İrəli” İB kollektivi prezidenti təbrik edib\n18:48 16 Aprel 2018 Oxunub : 348\n“Borçalı-İrəli” İctimai Birliyinin kollektivi Azərbaycan Respublikasının Prezidenti İlham Əliyevə təbrik məktubu ünvanlayıb.\nAzVision.az xəbər verir ki, təbrik məktubunda deyilir: “Möhtərəm cənab Prezident. Aprel ayının 11-də keçirilən Azərbaycan Respublikasının Prezidenti seçkilərində inamlı və uğurlu qələbəniz münasibətilə Sizi və müdrik Azərbaycan xalqını ürəkdən təbrik edirik. Bu seçkilərdə Azərbaycan xalqı Sizə səs verməklə Azərbaycanın suverenliyinə, tərəqqisinə, rifahına və ən əsası, Cənubi Qafqazda sülhə və əmin-amanlığa səs vermiş oldu.\nMöhtərəm cənab Prezident, Sizi və Azərbaycan xalqını uğurlu qələbəniz münasibətilə bir daha səmimi qəlbdən təbrik edirik. Biz fəxr edirik ki, Heydər Əliyev kimi liderimiz, Sizin kimi dünya şöhrətli siyasətçimiz var. Uca Tanrı Sizə və Odlar Diyarına zəfərlər və zirvələr nəsib etsin”.


Gəncəli azarkeşlər baş məşqçi və rəhbərlik ilə görüşəcək » Football-plus.az\n“Kəpəz”in layiq olduğu yerə divizion oyunlarını yola verə-verə gəlməsinin əleyhinəyəm”\nGəncə Azərbaycan futbolu üçün yaralı diyardı. Şəhərin əsas stadionunun yararsız vəziyyətdə olması da başqa bir dərddi. “Kəpəz”in uzun illərdi söz sahibi ola bilməməsi bir çoxlarını narahat edir. Gəncə Azərbaycanın futbol məbədi sayılır. Lakin bu şəhəri 1-ci divizionda təmsil edən komandanın nəticələri ürəkaçan deyil. Düzdü, qərblilər ölkə kubokunun 1/8 finalında “Sabah”ı mübarizədən kənarlaşdırdılar. Amma növbəti mərhələdə “Keşlə”yə qarşı heç nə edə bilmədilər desək, yanılmarıq. Gəncəlilər 1-ci diviziondakı nəticələri ilə azarkeşlərini üzürlər. Son turda əzəli rəqibi “Turan Tovuz”a məğlub olan “sarı-göylər” turnir cədvəlinin 6-cı pilləsində qərarlaşıb. Yaşar Vahabzadənin komandası 13 tur ərzində cəmi 16 xal toplayıb. Çempionatın sonunda lider “Turan Tovuz”a çatmaq müşkül məsələdi.\nBu durum gəncəliləri razı salırmı? “Kəpəz”in uğursuzluğuna azarkeşlərin reaksiyası necədi? Qənaətbəxş nəticə əldə etməyən komandalarının növbəti mövsüm premyer-liqada iştirakına razıdılarmı? Suallarımızı “Kəpəz”in fanklub rəhbərlərinə ünvanladıq. Həm “Xəmsə” azarkeş qrupunun idarə heyətinin üzvü Müşfiq Məmmədov, həm də rəsmi fanklubun rəhbəri Elmar Vəliyev hazırkı durumdan narahatdı.\nMüşfiq Məmmədov: “Ardıcıl uğursuzluqların əsas səbəbi komandanın hansısa məlumat alıb, arxayınlaşması ola bilər. Halbuki bu, hazırkı durumun əksini göstərməliydi. Aldıqları məlumat onlar üçün stimul, özlərini yaxşı tərəfdən göstərmək üçün əsas olmalıydı. Ya da ki ölkə kubokunda “Sabah” üzərində qələbədən sonra futbolçular özləri haqda yüksək fikirlərə qapılıblar. Ölkə futbolunda anormallıq o səviyyədədi ki, adam bilmir komandanın növbəti mövsüm premyer-liqada mübarizə aparmasına sevinsin, ya yox. Düzü, “Kəpəz”in layiq olduğu yerə divizion oyunlarını yola verə-verə gəlməsinin əleyhinəyəm. Azarkeşini düşünənlər buna razı olmazdılar”.\nElmar Vəliyev: “Demək olar ki, “Kəpəz” azarkeşlərinin yaralı yerinə toxunduz. Klub rəhbərliyi və baş məşqçi narazıdısa, azarkeşlər də razı ola bilməzlər. Təbii, heç kim istəməz ki, “Kəpəz” bu durumda olsun. Buna nə rəhbərlik, nə də azarkeşlər razıdı. İnanıram ki, bu problem yaxın müddətdə həll olunacaq. Pis günün ömrü qısa olar. Belə bir deyim var ki, yaxın dost pis gündə tanınır. Məncə, bütün azarkeşlər komandanın maliyyə vəziyyətinin necə olduğunu bilir. Bu səbəbdən də onlar çox narazılıq etmirlər. İndi bir çox fanatlar mənə zəng vururlar ki, komanda niyə belə çıxış edir? “Kəpəz” azarkeşləri həmişə tələbkar olub. Komandamız rəqiblərə 2-3 top vuranda etiraz edirdilər ki, azdı. İndi komandanın məğlubiyyətlərini qəbul edə bilmirlər. Ən çox da mən. Düzdü, mən əslən tovuzluyam. Amma “Kəpəz”in bu komandaya uduzmasını həzm edə bilmirəm. Bir də “Neftçi”yə məğlub olanda dəli oluruq. Yəqin hər şey yaxşı olacaq. Rəhbərlik də, baş məşqçimiz də çalışır ki, məğlubiyyətlər olmasın. Klub üçün hər cür şərait qurulub, vaxtında oyunlara gedirlər. Azarkeşlər vəziyyəti başa düşməlidilər. Hamı bir olmalıdı ki, “Kəpəz”i bu vəziyyətdən çıxaraq. Biz nə Yaşar Vahabzadəyə, nə də Vidadi Rzayevə görə komandanı dəstəkləməliyik. Bizim üçün şəxslər vacib deyil. Azarkeşlər üçün əsas olan “Kəpəz”di. Bu səbəbdən də hamımız bir olmalıyıq. İndi də inanırıq ki, komanda “qara zolaqdan çıxacaq” və “Kəpəz” yüksək yerlərdə qərarlaşıb, premyer-liqaya vəsiqə qazancaq. Mən rəhbərliklə danışmışam ki, klub nümayəndələri və baş məşqçinin azarkeşlərlə görüşü olsun. Onlar da bunu qəbul ediblər. Bu yaxınlarda görüşümüz olacaq və azarkeşlərimiz rahat şəkildə etirazlarını dilə gətirəcəklər. Həm baş məşqçi, həm də rəhbərlik fanatların haqlı iradlarını dinləməyə razıdı. “Neftçi-2” ilə oyundan öncə bu istəyimiz baş tutacaq. Yenə deyirəm, pis günlərdə kimlərəsə görə yox, “Kəpəz” sevgisi üçün komandamıza dəstək olmalıyıq”.\n06 fev 2021 10:54\n30 sen 2018 04:34


Onu özünə aşiq et » Qadin.Net ~ İlk milli qadın portalı... Azərbaycan xanımlarına...\nBəli, bu sual illərdir cavab gözləyir və bəlkə də bu suala hər kəsin özünəxas bir cavabı var. Bu cavablar öz təcrübələrindən qaynaqlandığı üçün hamısı həm çox doğru idi, həm də çox səhv. Buyurun, burada mənim bir insanı özümə necə aşiq etdiyim yollarının siyahısı! Siz də tamamilə azad bir şəkildə bu yollardan faydalana bilərsiniz. Mən indiyə qədər bu yolları tətbiq etdiyim üçün peşman olmamışam!\nƏgər özünü tuta bilmir və daha əvvəl heç etmədiyin hərəkətləri edir, ətrafındakıların təəccübünü hiss edir və hətta bütün bu fərqliliklərin səbəbini tapa bilmirsənsə, mən deyim: Aşiq olmusan! Kimə? Ətrafına sakit bir şəkildə bax, ürəyini hiss etməyinə səbəb kim olub? Doğru cavab məhz ətrafındadır. İndi isə növbə onu sənə aşiq etməkdədir! Bu problemin də həlli var.\n1. Görünüşünə diqqət et: Geyimlərinlə və makiyajınla hər zaman maraq çəkməlisən və fərqlilik yaratmalısan. Bu fərqlilik bir bəyənmə yaratmalı və marağı sənin üzərinə yönəltməlidir. Hər kəs özünəbaxan adamları xoşlayır. Bir kişinin sənə aşiq olmasının yolu gözəl görünməkdən və baxımlı olmağından keçir.\n2. Zəngin görün: Burada maliyyə zənginliyindən bəhs etmirəm, davranışınla və harəkətlərinlə zəngin bir model yarat! İndi isə birinci maddəni yenidən oxu, çünki zənginliyin əsas mənbəyi birinci maddədə gizlənib.\n3. Məşhur ol: Hər kəsin səninlə əlaqədar bir və ya iki gözəl cümləsi olsun. Sosial həyatında çox aktiv olmalısan. Səni tanıyanların sayı qətiliklə sənin tanışlarının sayından çox olmalı və hər zaman tanış olunmaq, sphbət edilmək istənilən adam olmalısan. Bunu necə edəcəyin isə birinci və ikinci maddələrdə yazılıb. Onları da artıq oxuyubsan.\n4. Xoşbəxtlik və eşq mahnıları oxu: Bu, qətiliklə işə yarayır. Kişilər sənətlə maraqlanan qızları xoşlayırlar. Səsinin gözəl olması əhəmiyyətli deyil, müsbət mahnılarla onun marağını çəkə bilərsın.\n5. Onu bir restorana dəvət et: Yeməyi sən ödə və onun ən az üç saat özündən bəhs etməsini təmin et. Əmin ol ki, bu yolla sənə açılacaq və onu diqqətlə dinlədiyin üçün də səndən xoşu gələcək.\n6. Onunla maraqlanırmış kimi görün: Onun problemləriylə marağlandığını göstər, burada süni belə ola bilərsən. Çünki süni və ya təbii olmağını kişilər fərq etməzlər. Narahat olma, bu hər cür işə yarayar və səninlə marağlanmağa, səni daha yaxından tanımağa həvəsli olar.\n7. Ona çox sual vermə: Ona çoxlu sual verməyin dolayısıyla onu özündən uzaqlaşdırmağına səbəb olar.\n8. Hər zaman eyni usulları işlədə bilməzsən: Ona görə də yaradıcı və özünəməxsus üsullarla ona yaxınlaş. Onu tez-tez çaşdır.\n9 Spirt işə yaraya bilər: Bəzən spirt sənə çox daha sürətli bir başlanğıc etməkdə köməkçi olar.\n10. Özünü fiziki olaraq onunla maraqlanmamış kimi göstər: Hətta başqasıyla əlaqədarmış kimi davran. Bu onu qısqandıracaq və səninlə daha çox marağlanmağa başlayacaq.\n11. İlk zamanlarda, xüsusilə onunla yeni tanış olanda özünü çox da seksual göstərmə: Bu olduqca itələyici bir vasitə olar və səndən qısa müddətdə soyuyar və heç istəmədiyin nəticələr yarada bilər.\n12. O danışarkən etdiyi səhvləri əsla düzəltmə: Əsla!\n13. İstəklərini və məqsədlərini ona bildir: Lakin bu şəkildə hərəkət edərkən yeddinci maddəni yaxşıca anladığına əmin ol!\n14. Bir qəhrəmanlıq et və bu sayədə onun səni fərq etməsinə səbəb ol: Məsələn, bir məktəb yoldaşına dərslərində kömək edə bilər və ya iş yerində bir yoldaşının irəli getməsi üçün ona yol göstərə bilərsən.\n15. Gözəl, təbii hadisələri birlikdə izləyin: Bu bir günəş batımı və ya bir dəniz kənarı ola bilər. Kainat hər zaman köməkçi olmaq üçün hazırdır, bunu unutma!\n16. Təbii halını ondan bir müddətə də olsa gizlət: Burada ilk üç maddənin tətbiqi olduqca əhəmiyyətlidir. Qoy o sənin təbii haını əlaqəniz başladıqdan sonra öyrənsin.\n17. Zamanla kiçik yalanlar deyib özünü olduğundan fərqli göstərə bilərsən: Bunda nə pislik ola bilər ki! Lakin ifrata qaçma, yoxsa kələfin ucunu qaçıra bilərsən!\n18. Onu gözəl bir otelə apar: Bu hər zaman işə yarayar!\n19. Onu əyləndir: Hər zaman şən ol və izah edəcək gözəl hekayələrin olsun. Bütün kişilər onu güldürən qadınları xoşlayır.\n20. Ona hədiyyə ver: Bir hədiyyə almaq hər kişini xoşbəxt edər və bunun geri dönüşü sənə çox böyük bir şərait yaradar.\n21. Onun iç aynası ol: Onun hər zaman görmək istədiyi insan ol. Səninlə özünü hər zaman xoşbəxt hiss etsin.\nMüəllif: Selcan Cabukel\nYalnizca 1ci ile razilawiram qalaarini eden qurursuz olar ve bele qadinlar qizlar hec bor kiwi terefinden qebul edilib sevilmez\n26 yanvar 2015 22:52\nOnunla maraqlanırmış kimi\ngörün: Onun problemləriylə\nmarağlandığını göstər, burada\nsüni belə ola bilərsən. Çünki süni\nvə ya təbii olmağını kişilər fərq\netməzlər. Narahat olma, bu hər\ncür işə yarayar və səninlə\nmarağlanmağa, səni daha\nyaxından tanımağa həvəsli olar.\n12 yanvar 2015 01:52\nBu mesleheti kim veribki ? bunlar hamsi yalnisdir 1 ci deyrskiz spirtli icki hanqi kisi raz olarki sevgili spirtli icki icen olsun 2 ci deyrsizki ozunu ele aparki guya kimlese muansibetin var munasibeti olan qadini hansi kisi qebul edib maraglanarki ? 3 cu deyrski ona kicik yalanlar de eger ele munasibetin temeli kicik yalanlarla baslayrsa demeli ele bu munasibetin sonu yoxdu hecbaslamaqa deymez 4 cu deyrsiki guya onan maraglanmis kimi davranin daha guya nediki bu sxtalqidi ozunu ona saxta insan kimi teqdim edirsen bunlar yalnis fikirlerdi sonrada yazilibki onun dedyi sozleri sehvleri duzletme her kesin bir cur danisiq terzi var sen eger onun sozlerine sehv tuta tuta gedirsense onda oda senin sehvlerini gorur bunada emin ol sevgilinde sehvi yalnisi axdarmaq hecde duzgun deyl butun bunlar yalnisdi normal dusunceli kisiler mence bunlarin hec birisjn qebul etmez ele men ozumde eksine sehvler ele bu maddelerde aciq aydin ozunu biruze verib\n28 oktyabr 2014 23:38\nMen bilmirem nece amma 19 il bunnan once onu ozume ele ashiq etmishemki artiq 2 ushaqimizda var.))) coxsaqol canim menim..gozel meslehetlerdi ..\n14 avqust 2014 22:55\nBu xususiyyetlerin hamisinin onda oldugu birini taniyiram\n4 avqust 2014 20:07\n9 iyul 2014 07:58\nCan sozune quvvet bır ara usaq haqqında xeberlerım cox olurdu ele bılmısdıler usaq psıxoloquyam mene yazrdılarkı ısledıyınız adresı yazın gelek yanınıza basa saldımkı psıxoloq deılem sadece xeberlerım usaqlar haqqında cox olur\n4 iyul 2014 11:47\nMaraqli xeberdir beyendim canim tewekkur\n4 iyul 2014 08:56\nBəh-bəh çox gözəl məsləhətlərdir. Kız ailə psixoloqu olub getmisəb ki)))\n4 iyul 2014 01:43\nSHERI XANIMIN SHERHINI BEYENDIM.ONA QOSHULURAM TAM-TAMINA.TESHEKKURLER.\n4 iyul 2014 00:25\nXanim oglani restorana devet eder.Bizler ucun sef hereket olar.\n3 iyul 2014 23:47\nArada razi oldugum 1.2 fikir oldu.yenede tesekkurler\nMence bunlarin hec birine ehtiyac yoxdur cunki ne qeder meslehetler oxusaqda kimlerdense meslehet alsaqda evvel axir oz icimizde yoxdusa bu hereketlerden yorulub ruhdan duseceyik bir insana ozunu sevdirmek asiq etmek isteyirsense sadece ozun kimi ol ureyinnen nece gelir ele hereket ele gozel gorunmek lazimdir ama ne vaxtsa o seni baximsizda gore biler.Men heyat yoldasimla ilk defe goruse gedende evde neceyemse elede getmisdim ki o meni esl halimla tanisin sevecekse bele sevsin icimnende nece gelirdi elede davranmisdim onun mende vuruldugu ilk sey sadeliyim olmusdu.\nMənə görə deyil belə şeylər.Mən necə varam elə istyirəm məni qəbul eləsinlər.Səhvini düzəltməsəm,sual verməsəm, fikrini bilməsəm ürəyim partlayare..\nTəbii halını ondan bir müddətə də olsa gizlət: Burada ilk üç maddənin tətbiqi olduqca əhəmiyyətlidir. Qoy o sənin təbii haını əlaqəniz başladıqdan sonra öyrənsin.\nYazıqdıye.Olmaz ki,birdən görsün.\n3 iyul 2014 20:45\nTəşəkkür maragliydi bezlerini edirem\n3 iyul 2014 20:39\nİnanın bunu heççür bacara bilmirəm Ona sual verməsəm üreyimdə qalsa üreyim partdıyare\n3 iyul 2014 20:12\nBeyendim eeee ela xeberdi inaniriz dediyiniz xususiyyetler menim nisanlimda var o meni sevir mende onu tesekkurrr


Yanvarın 15-də Ankarada böyük Azərbaycan şairi İmadəddin Nəsiminin 650 illiyi münasibətilə Beynəlxalq Türk Mədəniyyəti Təşkilatı – TÜRKSOY tərəfindən elan olunan “Nəsimini anma ili”nin yekun tədbir keçiriləcək.\nTÜRKSOY, Azərbaycanın Mədəniyyət Nazirliyi, Türkiyənin Mədəniyyət və Turizm Nazirliyi və ölkəmizin Ankaradakı səfirliyi tərəfindən Türkiyə Milli Kitabxanasında təşkil olunacaq mərasim “Nəsimi 2019” ilinin bağlanışı ilə yanaşı, həm də görkəmli yazıçı və kinorejissor Həsən Seyidbəylinin 2020-ci ildə qeyd ediləcək 100 illik yubileyinə həsr olunur.\nTədbirdə Həsən Seyidbəylinin “Nəsimi” bədii filmi nümayiş olunacaq, sənətkarın kino yaradıcılığını əks etdirən fotosərgi açılacaq. İştirakçılara TÜRKSOY tərəfindən nəşr olunan Nəsiminin şeirlərinin 15 dildə toplandığı kitab da təqdim ediləcək.\nQeyd edək ki, 2019-cu ildə TÜRKSOY-un elan etdiyi “Nəsimini anma ili” çərçivəsində Türkiyənin ayrı-ayrı şəhərlərində, eləcə də digər türkdilli ölkələrdə müxtəlif tədbirlər, sərgi və təqdimatlar keçirilib.


Türkiyəli nazir: İki ölkə arasında ticarət dövriyyəsini 15 milyard dollara çatdırmaq əsas hədəflərimizdən biridir - AZƏRTAC – Azərbaycan Dövlət İnformasiya Agentliyi\nAzərbaycanın Zəfəri bölgəmizin ticari və logistik infrastrukturunu dəyişən tam yeni bir dövrün başlanğıcını yaratdı. Bu yeni mərhələdə də azərbaycanlı qardaşlarımızın yanında olacağıq.\nAZƏRTAC xəbər verir ki, bu fikirləri Türkiyə-Azərbaycan Biznes Forumunda çıxışı zamanı Türkiyənin ticarət naziri Ruhsar Pekcan deyib.\nNazir diqqətə çatdırıb ki, dövlət başçılarımızın da qeyd etdiyi kimi, iki ölkə arasında ticarət dövriyyəsini 15 milyard dollara çatdırmaq əsas hədəflərimizdən biridir.\nAzərbaycanla indiyədək 400-dən çox layihə həyata keçirildiyini diqqətə çatdıran nazir bildirib ki, artıq Türkiyə şirkətləri Qarabağın bərpası və yenidən qurulması prosesində azərbaycanlı iş adamları ilə sıx əməkdaşlıq şəraitində çalışırlar. İndiyə qədər ortaya qoyduğumuz uğurlu işləri infrastruktur layihələrində də tətbiq edəcəyik.\nAZERTAG.AZ :Türkiyəli nazir: İki ölkə arasında ticarət dövriyyəsini 15 milyard dollara çatdırmaq əsas hədəflərimizdən biridir


Rəsmən: Haas gələn il də eyni heyətlə mübarizə aparacaq | Formula1 Azərbaycanda\nHaas komandası gənc sürücüləri Mik Şumaxer və Nikita Mazepinlə olan müqaviləni bir il uzadıb.\nF-1.az xatırladır ki, hər iki sürücü komandaya bu il qatılıb və geridə qalan 14 yarışda xal qazana bilməyiblər. Lakin belə görünür ki, Amerika komandası gənc sürücülərdən razı qalıb və onlara daha bir il şans vermək niyyətindədirlər.\nGünter Ştayner: “Növbəti mövsümdə komandada davamlılıq istəyirdik. Buna görə də sürücülərimiz Mik və Nikita ilə daha bir il müqavilə imzaladıq. 2021-ci il mövsümü hər iki sürücü üçün də öyrənmək üçün fürsət idi. Onlar bunun öhdəsindən gəldilər. Onlar Formula1-in çətinliyini və komanda ilə işləməyi öyrəndilər. Növbəti mövsümdə karyeralarında dah bir addım atacaqlar. Biz də əminik ki, onlara qəqabətədavamlı paket verəcəyik”.\nMik Şumaxer: “Formula1-in bir hissəsi olmağa davam edəcəm və bu, mənim ən böyük xəyalımdır. Haas ilə ilk mövsüm həm həyəcanlı, həm də öyrədici idi. Əminəm ki, bu il qazandığım təcrübəni növbəti mövsümdə istifadə edə biləcəm. Yeni texniki reqlament, Haas komandası təsiredici istəyi, Ferrari-nin dəstəyi… İnanıram ki, gələn il xallar uğrunda mübarizə apara biləcəyik. Güclü komandanın bir hissəsi olmaq üçün səbirsizlənirəm. Komandanın inkişafı üçün əlimdən gələni edəcəm. Ən sonda mənə güvəndikləri üçün Ferrari Sürücü Akademiyasına təşəkkür edirəm”.\nNikita Mazepin: “Növbəti mövsüm üçün, yeni bolidə görə və ən sonra yeni fürsət üçün çox həyəcanlıyam. Düşünürəm ki, növbəti mövsüm daha güclü olacağıq”\nGuenther Steiner, Haas F1 Team, Mick Schumacher, Nikita Mazepin\n01, İyul - 08:407300\n01, İyul - 10:497160\n01, İyul - 09:417113\n01, İyul - 11:406944\n01, İyul - 12:456800\nG.Ştayner: “Təcrübəsizliyimizə görə səhv etdik”\nM.Şumaxerin maşınında dəyişikliklər edilib


SON XƏBƏR: Məhərrəm ayında toy etmək olarmı? - Hacı Şahindən açıqlama\nSON XƏBƏR: Nazirlikdən 190 manatla bağlı açıqlama: Nə vaxt veriləcək?\nSON XƏBƏR: ÜST-dən COVID-19 qarşı peyvəndlə bağlı açıqlama\nSON XƏBƏR: Vilayət Eyvazov onu DYP-yə rəis TƏYİN ETDİ\n"Arıqlamaq üçün həddən artıq su içmək bədən üçün ciddi stressdir”.\nBu sözləri anestezioloq-reanimatoloq Şahin Məmmədov deyib.\nMütəxəssis suyun bədənə təsirləri barədə vacib faktları açıqlayıb.\nO, son illərdə arıqlamaq üçün hər kəsə gündə 2 litr su içməyi təklif edən dietoloqların tövsiyələrinə aydınlıq gətirib: "Bildiyiniz kimi, susuzluq hissiyyatı bizim sensorlarımızdan biridir. Beynimizdə susuzluq mərkəzimiz var. Əgər bizə su lazımdırsa, susuzluq hiss edəcəyik. Əgər bədənin su ehtiyatı tükənməyibsə, su içirsinizsə, özünüzə zərər edirsiniz.\nSidiyin rəngi tam su rəngində (rəngsiz) olana qədər su içirsinizsə, bilin ki, normal sidiyin rəngi saman sarısı rəngində olmalıdır. Sidiyin öz rəngi var. Əgər heç bir piqmentsiz, tam su kimi şəffaf sidik ifraz edirsinizsə, bu yaxşı əlamət deyil, dozanı aşdığınızı göstərir.\nYorğunluğunuzun səbəbi də çox su içmək, qanda elektrolitləri durulaşdıraraq konsentrasiyasını aşağı salmanız ola bilər. Elektrolitlərin belə durulaşması əzələ qıcolmalarına və ürəkdə aritmiyalara, diarreyaya səbəb olacaq.\nNormada insan 6-8 dəfə sidiyə getməlidir. Əgər siz tez-tez sidiyə gedirsinizsə, hətta gecə saatlarında sidik kisəsi dolduğu üçün yuxudan ayılırsınızsa, demək ki, bədəndə lazım olduğundan daha çox maye toplanıb. Düzdür, bunlar böyrək xəstəlikləri, bir sıra dərmanlarla da əlaqəli ola bilər. Amma sağlamsınızsa və heç bir dərman qəbul etmisinizsə, suyun dozasını qaçırtmısınız.\nKimin nə qədər su içməsi barədə düstur var. Lakin onu da qeyd edim ki, gün ərzində 8-10 stəkan (400 ml) içmək kifayətdir”.\n"Vilyarreal" "Valensiya"nın yarımmüdafiəçisini transfer etdi\nAlbert Riera yenidən "Qalatasaray"da\nBöyük Britaniyada son 11 ilin ilk resesiyası başlayıb


Azərbaycanda "cip" yığılacaq – FOTO |\nAzərbaycanda “cip” yığılacaq – FOTO\nNaxçıvan Avtomobil Zavodu (NAZ) “Lifan” avtomobillərinin yeni modellərini istehsal edəcək.\n24saat.org Trend-ə istinadən xəbər verir ki, bu məsələ bu gün Bakıda Naxçıvan avtomobil zavodunun direktoru Musa Abdullayev və “Lifan International”ın baş direktoru Sun Szeszyun arasında aparılan danışıqlarda müzakirə olunub.\nM.Abdullayev bildirib ki, Azərbaycanda istehsal edilən modellər sırasına “Lifan X7” tam ötürücülü avtomobili və 11 nəfərlik miniven daxil olacaq. Danışıqlar zamanı NAZ-ın hazır məhsullarının üçüncü ölkələrə tədarük edilməsinə dair razılıq da əldə olunub.\nM.Abdullayevin sözlərinə görə, tərəflər, həmçinin Azərbaycanın bölgələrində diler şəbəkəsinin açılması, eləcə də Azərbaycan bazarında satışların maliyyələşdirilməsi məsələsində Çin banklarının dəstəyi barədə fikir mübadiləsi aparıb.\nS.Szeszyun isə Azərbaycan bazarının perspektivliyini, onun potensialını xüsusi qeyd edib: “Azərbaycan iqtisadiyyatının artımı aydın görünür, bu baxımdan Bakının hansı templə böyüdüyünə və yaxşılaşdığına baxmaq kifayət edir”.\n“Lifan” nümayəndələri azərbaycanlı həmkarlarının yüksək peşəkarlığını vurğulayıblar. Çin zavodunun nümayəndə heyəti “Gəncə Avtomobil Zavodu” İstehsalat birliyinin Müşahidə Şurasının sədri Xanlar Fətiyev ilə də görüş keçirib.\nNeft ölkəsinin əhalisi acından ölür – Heç tualet kağızı da yoxdur\nRestoranların sayı durmadan artır\nMaliyyə sektoruna investisiyalar kəskin azalıb\nSon dəqiqə: Azərbaycanda dolların məzənnəsi rekord vurdu


20:17 19 May 2019\nEkspertlər nərə balıqlarının sayının azalmasını iki əsas səbəblə əlaqələndirilər\n"Bazarda satılan nərəcinsli balıqların 99,9 faizi xaricdən gətirilir". Bunu Ekologiya və Təbii Sərvətlər Nazirliyində (ETSN) keçirilən mətbuat konfransında Su Nəqliyyatında Polis İdarəsinin Brakonyerliyə qarşı mübarizə və balıq ehtiyatlarının mühafizəsi bölməsinin rəisi Elmir Süleymanov deyib. Onun sözlərinə görə, Azərbaycanda satılan nərəcinsli balıqlar əsasən, Rusiya və Çində süni şəraitdə yetişdirilənlərdir. E.Süleymanov sosial şəbəkələrdə nərəcinsli balıqların ovlanması ilə bağlı yayılan videogörüntülərə də münasibət bildirərək deyib ki, həmin video 2015-ci ilə aiddir: "Videogörüntüdə olanlar Azərbaycan vətəndaşı olsalar da, brakonyerlik halı Azərbaycan hövzəsində deyil, Rusiya ərazisində - Dağıstanda baş verib".\nEkologiya standartlarının monitorinq fondunun prezidenti, professor Rauf Sultanov qeyd etdi ki, Azərbaycanda nərə balıqlarının yetişdirilməsi ilə bağlı əvvəllər geniş tədqiqat işləri aparılırdı: "Həmçinin, bu balıq növünün süni şəkildə artırılması məqsədi ilə müxtəlif məntəqələr fəaliyyət göstərirdi. Lakin Xəzər dənizinin ekoloji cəhətdən çirklənməsi nərə balıqlarının sayının kəskin şəkildə azalmasına gətirib çıxardı. Ölkəmizdə bu balıq növü hətta nəsli kəsilmək təhlükəsi ilə üz-üzə idi. Nərə balığının iki növü var - Xəzər nərəsi və uzunburun nərə. Bu balıqlar Xəzər dənizinin şelf zonasında məskən salır. Xüsusilə Xəzər nərəsinin nəsil kəsilmək təhlükəsi var. Aparılan tədqiqat işləri göstərir ki, Xəzər ətrafında tutulan nərə balıqlarının əksəriyyəti erkək balıqlardır. Yəni kürü qoyan dişi balıqların sayı demək olar ki, yox dərəcəsindədir. Ona görə də, Rusiyada nərə yetişdirilən zavoddan bu balığın kürüsünü götürüb Azərbaycanda sayını çoxaldırlar. Əslində Azərbaycan nərə balıqlarının vətəni hesab olunur. Bu sahə ilə bağlı bizdə qədim ənənələr var. Bu balıqların süni şəkildə çoxaldılması və elmi-tədqiqat işlərinin aparılması üçün hazırda müxtəlif layihələr həyata keçirilir. Ekologiya və Təbii Sərvətlər Nazirliyinin nəzdində bununla bağlı xüsusi qurum fəaliyyət göstərir. Xəzər nərəsi dünyada ən dadlı və keyfiyyətli balıqlardan hesab olunur. Hələ bir müddət əvvəl ABŞ-da Xəzər nərəsi yetişdirmək üçün cəhdlər edildi. Bunun üçün xüsusi şərait yaradıldı. Hətta Azərbaycandan bəzi alimlər də bu işə cəlb olundu. Xəzər nərəsi Xəzər dənizinin özünün spesifik xüsusiyyətlərinə uyğunlaşan bir balıqdır. Ona görə də, bu balığı süni şəkildə yetişdirmək asan məsələ deyil. Nərə balıqlarının azalmasının iki səbəbi var. Bunlardan ən əsası, dənizin çirklənməsi və digər ekoloji problemlərdir. Xəzərin şelf hissəsində çıxarılan neft dənizi çirkləndirir. Buna görə də nərə balıqlarının nəsli kəsilir. Hətta sovet dövründə Xəzər bu qədər çirkli deyildi. Həmçinin, Xəzərə axıdılan çirkab suları və məişət tullantıları balıqçılığın inkişafına böyük zərbə vurur. Tullantıların olduğu ərazidə balıqlar yaşaya bilmir. Azalmanın digər bir səbəbi isə nərə balıqlarının kütləvi şəkildə ovlanmasıdır. Hal-hazırda nərə balıqlarının süni şəkildə yetişdirilməsi üçün müxtəlif işlər görülür. Bu məsələ ilə bağlı Rusiya ilə əməkdaşlıq edirik. Xəzəryanı ölkələr balıqların kütləvi şəkildə ovlanmasının qarşısını almaq üçün konvensiya imzalayıb. Hökumət səviyyəsində Azərbaycan tərəfi də bu işə öz töhfəsini verib".\nCoğrafiya elmləri doktoru Çingiz İsmayılov da bildirdi ki, Azərbaycanda nərə balıqlarının sayının artırılması ilə bağlı bir sıra işlər görülür: "Hər il təqribən beş milyona yaxın nərə balığı süni şəkildə yetişdirilir. Amma bunu qənaətbəxş hesab etmək olmaz. Çünki layihəyə əsasən il ərzində 20 milyon nərə balığı yetişdirilib Xəzərə buraxılmalıdır. Həmçinin, süni şəkildə yetişdirilən balıqların cəmi üç faizi böyüyür. Yəni əksər balıqlar kiçik yaşlarında məhv olurlar. Adətən digər balıqlar yeyir, yaxud adaptasiya olmadığına görə, bu balıqlar uzun müddət yaşayıb nəsil artıra bilmir. Hal-hazırda ən böyük süni balıq yetişdirmə məntəqəsi Neftçalaa rayonunun Xıllı kəndində yerləşən zavoddur. Amma bu, kifayət etmir. Çünki nərə balıqlarının nəsli kəsilmək üzrədir və bu, çox ciddi bir problemdir. Bunun əsas səbəbi isə qeyri-qanuni balıq ovlanmasıdır. Bu problem təkcə bizdə deyil. Rusiyada, Qazaxıstanda, Azərbaycanda qeyri-qanuni şəkildə nərə balıqları ovlanaraq məhv edilir. Bunun qarşısı alınmazsa, 10-15 ildən sonra nərə balıqlarının nəsli tamamilə kəsilə bilər".\nXəbərin orijinal ünvanı: https://news.milli.az/society/755900.html\nVətəni Azərbaycandır Çindən gətiririk


Qırğız vəkil BMT-nin mükafatını alıb\nMinlərlə vətəndaşlığı olmayanın vətəndaşlıq almasına kömək etmiş qırğızıstanlı vəkil Nansen Qaçqın Mükafatına layiq görülüb. Açıqlamanı BMT-nin Qaçqın Agentliyi (UNHCR) oktyabrın 2-də yayıb.\nAzizbek Ashurov 150 min dollarlıq BMT mükafatının qalibidir.\nİyulda Qırğızıstan dövlətsizliyə son qoyan ilk ölkəyə çevrilib.\nSovet dönəmində daxili sərhədlər olmadığından adamlar Orta Asiyada daxili sənədlərlə yerdəyişmələr ediblər. 1991-ci ildə Sovet İttifaqı dağılandan sonra “bir çoxları yeni sərhədlər daxilində qaldı, əllərindəki etibarsız sovet pasportları ilə onlar harada doğulduqlarını sübut edə bilmirdilər”, – UNCHR bəyanatında bildirib.\nAgentliyin məlumatına görə, dünyada milyonlarla adamın vətəndaşlığı yoxdur. Bu, siyasi və iqtisadi təcridə səbəb olur, adamlar istismara məruz qalır.\nAshurov və onun Sərhədsiz Fərqanə Vadisi Vəkilləri təşkilatı köçkün, vətəndaşlığı olmayan, sənədsiz adamlara pulsuz hüquqi yardım göstərib. Ümumilikdə təşkilat 10 mindən çox adamın Qırğızıstan vətəndaşlığı almasına yardımçı olub.


Azərbaycanın Gürcüstandakı səfiri ermənilərin terrorçuluq fəaliyyətlərini ifşa edib – İpmedia.info\nİbişova Aysun 25 Oktyabr 2020\nGürcüstanın “report.ge” və “m.geotimes.com.ge” informasiya portallarında Azərbaycanın bu ölkədəki səfiri Faiq Quliyevin məqaləsi dərc olunub.\nIpmedia.info xəbər verir ki, rus, ingilis və gürcü dillərində dərc olunan məqalədə səfir Cənubi Qafqazda zorla və məqsədyönlü şəkildə məskunlaşdırılan ermənilərin pozuculuq fəaliyyəti, başqa dövlətlərin – Gürcüstan və Azərbaycanın torpaqlarını işğal etməsi cəhdlərini tarixi faktlarla ortaya qoyub. Hələ 1918-ci ildə erməni “strateqlərin” Gürcüstanı işğal etməsi, daşnak hökuməti üçün könüllü və maliyyə toplamaq məqsədilə başlatdığı kampaniya barədə məlumatlar oxucuların diqqətinə çatdırılıb.\nMəqalədə ermənilərin Azərbaycan torpaqlarını işğal planı və tədricən bu planı hiyləgərcəsinə həyata keçirmə üsulları, zaman-zaman Qarabağda törətdikləri soyqırımı və digər qətliamlar, son günlər Azərbaycana qarşı həyata keçirilən hücum əməliyyatları, Azərbaycan bölgələrini ballistik raketlərdən atəşə tutması, raket atəşləri nəticəsində dinc insanların, qadın və uşaqların qətlə yetirilməsi barədə faktlar da əksini tapıb.\nErmənilərin Gürcüstanda və Azərbaycanda törətdikləri təxribatların bütün beynəlxalq qanunlara və prinsiplərə ziddi olduğu məqalədə qeyd olunub və beynəlxalq təşkilatlar tərəfindən terroru dövlət səviyyəsində dəstəkləyən Ermənistana qarşı sanksiyaların tətbiqinin vacibliyi vurğulanıb.\nDağlıq Qarabağ Münaqişəsi DÜNYA SİYASƏT


Argentina Paraná Adalarında yanğın - XƏBƏR - 2020\nArgentina Paraná Adalarında yanğın\nKökün arxasınca qaçırıq, adaların və bataqlıqların antropizasiyaya məruz qalmaması lazım olan təbii ehtiyatlar kimi qorunması üçün qanun verməyin vaxtı gəldi.\nƏtraf mühitin fövqəladə vəziyyətində elan edilmiş Santa Fé bölgələrinə bir gəzinti zamanı Ətraf və Davamlı İnkişaf Naziri; Juan Cabandié Ədalət Məhkəməsi qarşısına çıxacağını açıqladı “Milli Hökumətin bu məntiqsiz yanğına qarşı mübarizədə bütün xərclərinin yanıqların edildiyi sahələrin sahiblərinə hesablanmasını xahiş et”.\nYerli otlaqları və meşələri yandıraraq tarlaları “təmizləmək” və ya əkin sahəsini genişləndirmək təcrübəsi təkrarlanır və təəssüf ki, məqbul bir metod sayılır.\nRosario şəhəri, Santa Fé, adada bir neçə gündür fəaliyyət göstərən briqada üzvləri qrupu tərəfindən söndürülən və ya buna cəhd göstərilən qırxdan çox yanğın nəticəsində dəhşətli bir tüstü qoxusu ilə yenidən oyandı.\nTədbir, demək olar ki, əyalət rəhbərliyi ilə millət arasında davamlı izləmə qərarı aldıqdan sonra bir təcavüz olaraq meydana gəldi. Ətraf mühitdə fövqəladə vəziyyət elan ediləcək və ərazidə hər cür yanma üçün 180 günlük bir qadağa qoyulacaq.\nİndi əsas məsələ həll olunana qədər - malların yetişdirilməsi və kökəldilməsi üçün adaların ticarəti və istismarıdır - problem həmişə sahillərimizdən çıxan işıqları söndürməyə çalışaraq davam edəcəkdir. .\nKənd təsərrüfatı və heyvandarlıq fəaliyyəti inkişaf üçün başqa bir yer tapmalıdır. Hətta adalarda turizm infrastrukturunun yaradılması da minimum büdcələri nəzərə almalı və ekosistemlərlə uyğun olmalıdır.\nBurada söhbət yalnız biomüxtəlifliyin məhvindən getmir, tüstünün genişlənməsi səbəbindən yaxın şəhərlərin sakinlərinin sağlamlığına ziyan vurulur.\nHəm də adalardakı bu növ məhsuldar fəaliyyət çayların çirklənməsinə güclü təsir göstərir. Digər təhlükəli çirkləndiricilər arasında aqrotoksiklər və antibiotiklər hər yağışdan sonra su yollarına çatır.\nParaná və Uruqvay çayı hövzələri üzərində sinxron bir gelgit böhranı yaradan iqlim dəyişikliyi, sulak ərazilərin flora və faunasının canlılığına təsir göstərir; Ətrafdakı bu barbar təcrübələri insan mənşəli bu fenomenə əlavə etsək, nəticə yüksək bioloji dəyəri olan ərazilərə geri dönməz təsir göstərəcəkdir.\nƏtraf və Davamlı İnkişaf Naziri yalnız tarla sahiblərinə vurulmuş ziyanı ödəməli etməməli, bütövlüyünü təhlükə altına alan hər cür antropik fəaliyyətdən qaçınacaq olan bataqlıqların qorunmasına dair qanunu əsaslı şəkildə təbliğ etməlidir; bu ekosistemin təmin etdiyi dəyərli xidmətləri qorudu.\nVideo: Geography Now! Argentina (Noyabr 2020).\nCopyright 2020 \_ Ətraf mühit və sosial ekologiya \_ Argentina Paraná Adalarında yanğın


Gözlənilməz iddia! Türkiyə böyük qaz yatağı kəşf edib\nGözlənilməz iddia! Türkiyə böyük qaz yatağı kəşf edib\nYunanıstan və Kipr mətbuatı Türkiyənin Aralıq dənizinin şərqində qaz yatağı kəşf etdiyini iddia edib.\nBAKU.WS “Akşam”a istinadən xəbər verir ki, Yunanıstanın “Pella News” xəbər saytı Türkiyənin “Fatih” qazma gəmisinin 170 milyard kubmetr rezervi olan qaz yatağı tapdığını yazıb.\nHələlik bu iddia əsaslı şəkildə isbat olunmayıb. Üstəlik Türkiyə rəsmiləri hələlik bu iddiaya cavab verməyib.\nMəlumat üçün bildirək ki, yunan və kipr mətbuatının iddia etdiyi 170 milyard kubmetr qaz Türkiyənin 3,5 illik tədarüküdür. Cəmi 3,5 illik qaz ehtiyatından ötrü Türkiyənin qazıntı işləri aparıb-aparmayacağı isə sual altındadır.\nDigər bir məsələ bu iddianın Türkiyənin Rusiyadan S-400 zenit-raket kompleksi almasından sonra ortaya atılması da maraq doğurur.\nBu arada, qeyd edək ki, Avropa İttifaqı (Aİ) Kiprin xüsusi iqtisadi zonasında qazma işlərinin aparılmasına görə Türkiyəyə qarşı sanksiyalar tətbiq edib. Bu barədə Avropa İttifaqına üzv ölkələrin XİN rəhbərlərinin iclasının yükunları üzrə qəbul edilən Aİ Şurasının bəyanatında deyilir.\nBəyanatda bildirilir ki, Türkiyənin qanunsuz qazma işlərinin davam etdirməsi və yeni fəaliyyəti fonunda Şura Hərtərəfli Hava Nəqliyyatı haqqında Sazişin imzalanması üzrə danışıqların dayandırılması, o cümlədən Assosiasiya Şurasının və Aİ və Türkiyə arasında yüksək səviyyəli dialoq üzrə gələcək iclasların keçirilməməsi barədə qərar qəbul edib.\nTürkiyənin “S-400”lərə sahib olması Azərbaycana nə verəcək? Aydın Kərimov Xəzərdəki ən dərin quyu ilə bağlı Prezident İlham Əliyevi məlumatlandırdı TANAP-la 198 mln. kubmetr qaz nəql edilib Azərbaycanı varlandıran layihə Ərdoğandan NATO-ya sərt XƏBƏRDARLIQ “Türkiyəni belə diz çökdürmək olar” - ŞOK ÇAĞIRIŞ Azərbaycan Türkiyəyə qaz tədarükünü artırıb İsraildən Türkiyəyə qardaş təklifi\nТеги: Fatih gəmisi


Sahib Alıyev: “Bu qəzet niyə Mehman Hüseynov üçün göz yaşı axıdır? – F5xeber\nSahib Alıyev: “Bu qəzet niyə Mehman Hüseynov üçün göz yaşı axıdır? - http://f5xeber.az/2019/01/07/sahib-aliyev-bu-q%c9%99zet-niy%c9%99-mehman-huseynov-ucun-goz-yasi-axidir/?utm_source=WhatsApp%26utm_medium=IM%26amp;utm_campaign=share%20button" class="fwabtn">\nSahib Alıyev: “Bu qəzet niyə Mehman Hüseynov üçün göz yaşı axıdır?&url=http://f5xeber.az/2019/01/07/sahib-aliyev-bu-q%c9%99zet-niy%c9%99-mehman-huseynov-ucun-goz-yasi-axidir/?utm_source=WhatsApp%26utm_medium=IM%26amp;utm_campaign=share%20button">\nMilli Məclisin Beynəlxalq münasibətlər və parlamentlərarası əlaqələr komitəsinin üzvü Sahib Alıyev “Washington Post”da Azərbaycanın hədəfə alındığı növbəti yazıya münasibət bildirib.\nF5XƏBƏR Modern.az-a istinadən xəbər verir ki, Sahib Alıyev bununla bağlı qeyd edib:\n“”Washington Post”da yenə ölkəmizin hədəfə alındığı növbəti yazı dərc edilib. Hətta ABŞ Prezidenti Trampın da total saxtakarlıqda suçlandırdığı bu qəzet bildirir ki, bizdə hazırda 10 jurnalist həbsdədir. Sadəcə iki sual vermək istərdim və ilk baxışda elə təsir bağışlamasa da, hər ikisi ritorik olacaq. Birinci sualım budur ki, əgər o 10 nəfər ingilis dilini mükəmməl bilsəydilər, onlardan hər hansı birini “Washington Post” da, yaxud da qərbdəki başqa bir media qurumunda jurnalist kimi çalışmağa qoyardılarmı və fəaliyyətlərini jurnalistika sayardılarmı? İkinci sualımsa budur ki, “Washington Post” nədən öz köşə yazarı, həm də bu qəzetin səhifələrində dərc etdirdiyi yazılarına görə tikə-tikə doğranan Camal Qaşıqçını qoyub, jurnalistikanın “j”sindən belə anlayışı olmayan, Mehman Hüseynov və digərləri üçün göz yaşı axıdır?”.\nSahib Alıyev: “Bu qəzet niyə Mehman Hüseynov üçün göz yaşı axıdır?" >\nHəmçinin bax: Prezident hökumətin iclasını keçirdi - Fotolar\nPrevious Məşhurların hər kəsdən gizlətdikləri xəstəlikləri\nNext Prezident hökumətin iclasını keçirdi – Fotolar


Hesablama Palatası 2019-cu ilin dövlət büdcəsində risklərin nəzərə alınmadığını bildirib\nAzərbaycanın Hesablama Palatası 2019-cu ilin dövlət büdcəsi layihəsini təhlil edəndən sonra belə qərara gəlib ki, müəlliflər riskləri nəzərə almayıb.\nHesablama Palatasının qərarında deyilir ki, dövlət büdcəsinin parametrlərini proqnozlaşdırarkən bir ssenari nəzərdə tutulub və bu, büdcə risklərinin qiymətləndirilməsini çətinləşdirir.\n"ABŞ valyutasının məzənnəsi yalnız 1.7000 manat səviyyəsində göstərilib. 0,80 manat və ya 2,0 manat olan məzənnə ilə müxtəlif ssenari büdcənin gəlirlər hissəsində mümkün dəyişikliklərin proqnozlaşdırılmasına və dövlət borcu ilə bağlı öhdəliklərin maliyyələşdirilməsi zamanı yaranacaq fərqləri görmək imkanı verərdi".\nHesablama Palatası başqa bir nümunə kimi neftin qiymətini göstərib. Dövlət büdcəsi layihəsində neftin barrelinin qiyməti 60 dollar səviyyəsində müəyyənləşdirilir. Palatada hesab edirlər ki, digər ssenarilər də göstərilməli idi: nikbin ssenari - 100 dollar və bədbin ssenari – 40 dollar.\n"Bu halda dövlət büdcəsinin gəlirlərini proqnozlaşdırarkən büdcə risklərini ətraflı təhlil etmək olardı".\nHesablama Palatası dövlət zəmanətli borc öhdəlikləri ilə bağlı dövlət büdcəsinin fiskal yükü barədə də qeyd edib.\n"Dövlət zəmanəti ilə götürülən borc öhdəliklərinin bir hissəsi icra orqanları tərəfindən ödənilməlidir. Belə borcların maliyyələşdirilməsini Təminat Fondu vasitəsilə həyata keçirmək lazım idi. Dövlət borclarının yalnız dövlət büdcəsi hesabına maliyyələşdirilməsi onun üçün ağır fiskal yükə çevrilə bilər, sənəddə deyilir".